TUNJUK KAYA DI TV - DATUK ALIFF 'TERLAJAK LARIS' PERNAH DIUGUT BUNUH

Sebagaimana Dato' Seri Vida, Datuk Aliff Syukri Kamarzaman yang popular dengan tagline terlajak laris, turut menyertai program TV 'menunjuk kaya' yang dikelolakan oleh Datuk Aznil Haji Nawawi. Melalui program yang diberi judul 'Terlajak Puteh Nampak' itu, dia telah menunjukkan sebahagian harta bernilai jutaan ringgit yang dimilikinya.

Akibatnya, ada yang menerima program tersebut secara positif dan ada juga yang mengeluarkan kata-kata negatif terhadapnya. Ada yang dakwa dia berlagak, bermegah dan ada yang juga yang menghentam mengata dia sengaja menunjuk kekayaannya.

"Apabila Astro telefon sebenarnya dua kali saya menolak sebab saya tak mahu dikatakan yang bukan-bukan. Tapi bila fikir balik, oklah saya terima dengan niat yang baik.

"Namun secara jujurnya bukan senang saya nak jadi seperti sekarang.  Macam-macam perkara yang saya kena lalui.  Ingat lagi dulu, saya pernah terima ugutan bunuh, ada orang nak pukul saya, dan macam-macam atas pelbagai alasan.  Biasalah dalam bisnes kan.  Jangan tak tahu, yang benci dengan suara kepit saya pun ada.

"Tapi saya tak pernah sakiti hati orang lain dan saya jujur dalam bisnes.  Alhamdulilah, sehingga hari ini berkat semua itu, saya ok dan tidak alami apa-apa.  Syukur," ujar Aliff dipetik sebagai berkata.

"Alhamdulilah, perniagaan baju saya ini juga semakin mendapat maklum balas yang baik.  Syukur," tambahnya.

Dalam pada itu, sebagaimana Dato' Seri Vida yang sedang menyiapkan rumah baru berharga RM22 juta, Aliff turut memberitahu bahawa rumah barunya yang bernilai RM20 juta akan siap tidak lama lagi.

"Saya sukakan gaya Istana British. Jadi saya buat lebih kurang dengan konsep begitu. Saya juga terharu kerana rumah baru saya ini disenaraikan antara rumah yang terbesar di kawasan Petaling Jaya," katanya.

Sumber: MH - Foto: Datuk Aliff IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAYA PAKAI BIKINI KERANA IKUT SITUASI" - JULIA ZIEGLER

Pelakon berdarah kacukan Melayu-Inggeris, Julia Ziegler, 30, menganggap isu gambar dia berbikini yang menjadi 'viral' baru-baru ini adalah perkara biasa dan bukan sesuatu yang baru.

Menurut Julia, berbikini bukanlah sesuatu yang pelik dan mendakwa berpakaian begitu kerana mengikut situasi.

"Takkan kalau ke pasar nak pakai gaun labuh. Kiranya pemakaian saya itu sekadar mengikut situasi.

"Kenapa apabila artis berbikini dijadikan isu sedangkan orang biasa ada juga memuat naik gambar sama? Saya biarkan saja orang komen dan cakap apa mereka mahukan. Macamlah yang bercakap itu sempurna sangat," ujar Julia dipetik segabai berkata.

Julia memuat naik gambar dia berbikiki di Instagram ketika bercuti di Pulau Redang, Terengganu baru-baru ini sebelum ia menjadi 'viral' dan menimbulkan perdebatan dalam kalangan peminat.

Julia berkata, dia pasti akan berubah satu hari nanti dengan caranya tersendiri tapi bukan seperti diinginkan segelintir pahlawan papan kekunci (keyboard warriors).

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELESAIKAN BAYARAN RM200K ATAU BAKAL DIAMBIL TINDAKAN - RUHAINIES

"Dah lama sangat kes ini bertangguh, e-mel tidak berjawab.. Senyap sunyi semua. Jujur saya katakan, tahap kesabaran saya ini ada hadnya. Apa pun saya akan tunggu sehingga Jumaat ini untuk pihak mereka tampil memberi penjelasan dan melunaskan bayaran yang dituntut," kata pelakon Ruhainies.

Adik kepada pelakon Risteena Munim itu meluahkan rasa berang apabila dia dilaporkan masih belum menerima bayaran berjumlah hampir RM200,000 daripada sebuah syarikat insurans terkemuka negara.

Perasaan itu diluahkan pelakon kecil molek ini menerusi beberapa hantaran di Instagram Story miliknya pada malam Selasa lalu. Menurut Ruhainies, dia berasa terkilan dengan sikap sambil lewa syarikat insurans terbabit dan turut memberi tempoh masa selama tiga hari kepada pihak yang berkenaan agar melunaskan bayaran tersebut sebelum mengambil tindakan susulan.

Dalam pada itu, pelakon drama 'Jejak Karmila' ini juga sempat memberikan pesanan kepada mereka di luar sana agar berhati-hati apabila membeli insurans dengan memilih syarikat yang mempunyai reputasi yang terbaik.

Klik untuk gambar besar

Ini berikutan apabila banyak janji manis ditaburkan ketika mencari pelanggan namun hanya berdiam diri jika berlaku sesuatu musibah dan masalah.

Dedahnya lagi, dia telah mendiamkan diri selama hampir setahun dengan ejen insuran tersebut namun kini enggan lagi memberi muka dan bersabar.

Ruhainies yang ditemui media berkata, dia terpaksa memberi amaran kepada syarikat berkenaan menerusi media sosial kerana beranggapan itu sahaja cara terbaik untuk menarik perhatian mereka dalam menyelesaikan masalah ini.

www.myartis.com / Sumber & foto: Astro Gempak & Instagram Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR - SEKITAR MAJLIS DOA SELAMAT & BACAAN YASIN PUTERI SARAH

Baru-baru ini telah berlangsungnya majlis doa selamat dan bacaan yasin untuk isteri kepada pelakon dan pengarah Syamsul Yusof, Puteri Sarah Liyana yang dijangka bakal melahirkan anak sulung lelaki pada awal bulan April depan.

Dalam majlis yang diadakan secara sederhana anjuran Perkim Wanita Cawangan Taman Pertama, Puteri Sarah kelihatan berseri dan anggun.

Gambar-gambar sekitar majlis ini telah dirakamkan oleh jurugambar rasmi mereka iaitu Love Undefined Photography.

Semoga proses kelahiran nanti akan dipermudahkan.

Klik untuk gambar besar

Foto: Puteri Sarah Liyana IG & Love Undefined Photography IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIKATAKAN BERHIJRAH KERANA 'JOB' KEAGAMAAN - NABIL NAFI, INGIN TERUS ISTIQAMAH

"Saya hanya minta (netizen) terus doakan saya istiqamah sebab agama ini tidak bermusim. Kalau nak tahu, tawaran mengacarakan program agama ini datang selepas saya berhijrah.

"Kalau dia datang sebelum saya berhijrah, mungkin saya sendiri tak bersedia nak ambil job tersebut sebab bukan mudah nak kendalikan rancangan agama kalau kita tidak ada kefahaman tentang agama itu sendiri.

"Salah satu sebab saya setuju buat program ini kerana nak jumpa ustaz-ustaz hebat agar mereka dapat terus doakan saya istiqamah dalam penghijrahan. Penghijrahan saya bukan bermusim sebab setiap masa sebenarnya kita kena dekat dengan agama," demikian kata pelawak dan pengacara Nabil Ahmad.

Perubahan Nabil yang kini berhijrah dengan mendekatkan diri kepada jalan Allah semakin diterima ramai. Namun tidak kurang juga menganggap perubahan Nabil, 38, hanya bermusim memandangkan dia ditugaskan mengacara program keagamaan, N to N bersama rakan selebriti Noor Neelofa Mohd Noor.

Klik untuk gambar besar

Menurut Nabil, dia tidak dapat menutup mulut orang daripada berkata-kata namun meminta semua pihak mendoakan dia sentiasa istiqamah dengan penghijrahan tersebut.

Nabil atau nama sebenarnya Ahmad Nabil Ahmad mengakui ujian berhijrah mendekatkan lagi diri dengan Allah, pastinya ada ujian tersendiri.

"Kita kena istiqamah. Biar sedikit-sedikit tapi berpanjangan. Saya takut sangat, kalau Allah uji saya berubah balik sebab saya sudahlah lemah, iman tak kuat, bukan keluarga alim.

"Saya doalah ada anak cucu saya nanti kahwin dengan orang alim, dapat jadi hafizah, golongan alim, itu adalah misi saya, jadi doakan saya," tuturnya.

Menurut pengacara MeleTop itu, dia juga melihat perubahan yang cukup besar dalam kehidupan sehariannya dann keluarga sejak menyertai tabligh.

"Kesan selepas keluar dengan tabligh, saya dulu suka marah-marah, ada saja benda tak kena sikit, marah. Tapi bila baca hadis-hadis di rumah, Alhamdulillah, perubahan dalam keluarga saya memang nampak sangat bezanya.

"Itulah yang saya maksudkan magisnya. Dulu, macam ada perkara tak kena dalam keluarga saya, kosong, bergaduh suami isteri. Tapi, pembawaan seisi rumah sekarang berbeza.

"Terus-terang saya cakap, sewaktu keluar pertama kali dengan tabligh, memang drastik (perubahan dalam keluarga). Alhamdulillah, itulah yang harus dikekalkan sekarang," jelasnya.

Tidak seperti kebiasaan selebriti yang sudah berhijrah pasti mereka mengambil keputusan untuk meninggalkan bidang seni, namun hal ini berlainan pula buat Nabil.

Nabil menganggap ia satu tanggungjawab buatnya untuk berdakwah kecil dalam kalangan rakan-rakan selebriti agar perkara itu dapat dikongsikan bersama mereka.

"Saya tiada persediaan untuk tinggalkan industri hiburan sebab saya ada sedikit rasa nak kawan-kawan artis tahu apa yang saya rasa (bila dah berhijrah).

"Saya minta Allah beri saya kekuatan untuk buat dakwah kecil di kalangan rakan-rakan selebriti. Mereka semua ini baik tapi tiada kejayaan kalau kita tidak ikut sunnah yang dianjurkan oleh Nabi.

"Saya bagi contoh Cristiano Ronaldo baik (suka berbuat amal) tapi selagi dia tak mengucap dua kalimah syahadah, tempat dia bukan di syurga," ujarnya.

Sementara itu berkongsikan tentang aktiviti Ramadannya pada kali ini, bapa kepada tiga cahaya mata ini berkata dia memperlahankan kerjaya seni bagi memberikan fokus dalam beribadah sepanjang bulan mulia ini.

"Untuk bulan puasa, saya fokus mengaji, baca Al-Quran dan hadiri majlis-majlis agama serta meraikan anak-anak yatim sepanjang bulan ini," tuturnya.

www.myartis.com / Sumber: mStar & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'TUTUP KILANG' USIA 30 - ADIRA MAHU FOKUS KEPADA ANAK & KARIER

Walaupun anak pertamanya yang dilahirkan pada Mac tahun lalu belum pun mencecah usia setahun, penyanyi Adira Suhaimi, 27, memberitahu yang dia mengimpikan sebuah keluarga besar dan mahu menambah bilangan cahaya mata sementara usianya masih muda.

"Insya-Allah kalau ada rezeki memang nak tambah anak. Doakan saya cepat-cepat hamil lagi. Sementara usia masih muda lebih baik mengandung, nanti apabila umur sudah meningkat anak-anak pun dah besar," ujarnya.

Dalam pada itu, Adira berkata, dia bercadang untuk menutup 'kilang' apabila usianya mencecah 30 tahun bagi membolehkan dia memberi fokus kepada pembesaran anak-anak.

Pada ketika itu juga kata Adira, dia ingin memberi tumpuan kepada mengukuhkan karier seninya.

"Memang nak 'tutup kilang' bila usia masuk 30 tahun, jadi sebab tu sekarang kena mengandung. Saya ada tiga tahun lagi... hahaha. Nanti boleh fokus kepada tumbesaran anak-anak dan fokus sepenuhnya kepada karier seni," tuturnya.

Klik untuk gambar besar

Tambah Adira, suaminya, Datuk Seri Adnan Abu atau lebih dikenali Datuk Red yang dinikahi pada 3 Disember 2015 di Songkhla, Thailand, itu juga tidak menghalang hasratnya menambah cahaya mata namun ia bergantung kepada rezeki.

Dalam perkembangan lain, Adira berkata, dia baharu sahaja muncul dengan single terbaharunya yang berjudul 'Sembunyi' dan akan kembali sibuk dengan karier seninya selepas ini.

"Sembunyi masih sebuah karya balada tetapi sarat dengan elemen R&B. Saya ingin tampil kelainan kerana ingin mengikut peredaran muzik semasa.

"Fokus saya tahun ini juga untuk kembali merancakkan karier seni memandangkan sebelum ini agak lama saya berehat," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


8 GAMBAR - SELAMAT BERTUNANG : ERIN MALEK NIKAH OKTOBER DEPAN

Juara Fear Factor Malaysia musim 2, Erin Malek, 20, akhirnya selamat bertunang dengan kekasih hatinya Farriz Fauzy, 30, di kediaman ibunya, Harryzah Hassan, di Duta Suria Residency, Ampang, Kuala Lumpur,  kelmarin.

Menurut Erin, dia bersyukur dengan majlis pertunangannya itu meskipun jarak usia 10 tahun di antara mereka.

"Kami berkenalan pada Januari lalu dan baru empat bulan mengenali, namun dalam tempoh yang singkat itu banyak perkara yang meyakinkan kami untuk ke peringkat seterusnya.

"Dia seorang yang memang sudah bersedia untuk memikul tanggungjawab sebagai suami dan saya pula tidak ada masalah dalam hal berkahwin pada usia muda," ujarnya dipetik sebagai berkata.

Bagi Farriz pula, dia sememangnya mahu berkahwin dalam usia 30 tahun dan pertemuannya dengan Erin merupakan satu masa yang tepat.

"Saya tidak mahu menghabiskan banyak masa dengan bercinta, sementara kedua-dua belah keluarga memang sudah bersetuju untuk mempercepatkan perkahwinan yang mana asalnya dirancang pada tahun hadapan," jelasnya.

Untuk info, dalam majlis itu, pihak lelaki telah memberi lima dulang hantaran yang berupa tepak sirih, sirih junjung, sepasang kain, kain telekung dan kek. Sementara pihak perempuan membalas dengan tujuh dulang hantaran iaitu jambangan sirih junjung, cincin, sepasang kain, set wangian, buah-buahan dan dua dulang manisan.

Mereka semua kemudiannya bersetuju untuk mengadakan majlis pernikahan pada 10 Oktober depan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SEBUTAN KES CERAI - ISTERI PERTAMA HADIR, ADI PUTRA 'HILANG' LAGI

Buat kali kedua kelibat pelakon Adi Putra tidak kelihatan dan hanya isteri pertamannya, Aida Yusof yang hadir di Mahkamah Rendah Syariah, pagi semalam bagi kes permohonan cerai.

Difahamkan, Aida atau nama penuhnya Zuhaidah Yusof sudah hadir di mahkamah kira-kira jam 8.30 pagi dan meninggalkan dewan mahkamah sekitar jam 9.15 pagi.

Klik untuk gambar besar

Wartawan yang hadir sempat untuk bertemu dengan Aida, tetapi wanita berusia 42 tahun itu enggan memberikan sebarang komen mengenai masalah rumah tangganya.

Pihak mahkamah juga tidak mahu mendedahkan perkembangan lanjut kes cerai tersebut.

Di mahkamah yang sama pada 31 Mac lalu, kes berkenaan sepatutnya di dengar di hadapan Hakim Syarie, Izzat Syazli Mushid namun Adi atau Mohamed Hadi Putera Halim, 36, turut tidak muncul.

Adi yang berasal dari Singapura berkahwin dengan Aida pada 14 April 2006 dan tidak dikurniakan cahaya mata sebaliknya mempunyai seorang anak angkat Zara Adelia yang kini berusia lima tahun.

Adi kemudiannya berpoligami selepas menikahi Norshahida Dzolkifly, 33, yang merupakan janda anak satu, pada 20 Jun 2016.

Aida pula sebelum ini pernah berkahwin dengan penyanyi Zul (Handy Black).

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MINGGU KE-2 - ALIF SATAR & KELUARGA 'BERAYA' DI THAILAND

"Tahun ini, Syawal disambut di Kuala Lumpur sahaja. Insya-Allah, pada minggu kedua Raya, kami sekeluarga bakal ke Thailand untuk bercuti.

"Jadual saya sangat padat dan akhirnya saya dapat peluang untuk bercuti. Tak sabar rasanya untuk menghabiskan masa berkualiti dengan keluarga," kata selebriti serba boleh, Alif Satar.

Pelakon drama 'Pengantin Musim Salju' itu bakal membawa keluarga besarnya bercuti di Thailand pada minggu kedua sambutan Hari Raya.

Dalam pada itu, aksi Alif boleh disaksikan dalam filem televisyen (FTV) 'The Hantus' yang mula bersiaran pada 1 Syawal.

Klik untuk gambar besar

"Saya sangat teruja dengan projek ini kerana dapat membawa watak yang berbeza berbanding watak-watak yang pernah saya jayakan sebelum ini.

"Saya juga senang dapat bekerjasama dengan pelakon lain seperti Faizal Hussein, Hannah Delisha, Khatijah Tan dan ramai lagi," katanya.

Untuk makluman, 'The Hantus' bersiaran di Astro First Eksklusif, saluran 480 bermula 1 Syawal (15 Jun 2018).

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERMULA SEMULA (RIZ AF6)

Preview of RIZ AF6's new single "BERMULA SEMULA". Tune in to your local radio stations!! Video from: riachannel.http://www.youtube.com/watch?v=AujUQ2rGXXk(\__/)(='.'=)(")_(")myartis 2009


BAKAL DILAMAR - ADIRA DAPAT RESTU KELUARGA SHAHRUL

Sikap peramah dan pandai menyesuaikan diri Siti Adira Suhaimi, 23, (Adira) telah membuat keluarga Presiden Gerakan Belia Gagasan 1 Malaysia (GBG1M), Shahrul Nasrun Kamarudin, 28, menyenangi penyanyi kelahiran Akademi Fantasia (AF8) itu.

"Alhamdulillah, itu membuatkan ibu saya cukup senang dengannya. Malah keluarga saya sangat menyayangi dia. Selain itu saya juga sudah bertemu keluarganya di Sabah.

"Adira bukan sahaja peramah tetapi dia pandai menyesuaikan diri dengan sesiapa sahaja yang berada di sekelilingnya," ujar Shahrul dipetik sebagai berkata

Tambahnya, Adira baru-baru ini sudah pun bertemu dengan keluarganya. Sehubungan itu, dia kini sudah bersedia untuk melamar Adira sebagai isteri. Namun masa yang tepat masih belum dapat ditentukan lagi kerana masing-masing terlalu sibuk.

"Saya rasa bila dah kahwin, kita perlu fokus pada keluarga pula dan kerja berada di tempat kedua.

"Jadi mana-mana kerja yang membabitkan masa saya sepenuhnya, saya utamakan dahulu. Saya tak mahu terlalu sibuk sehingga mengabaikan tanggungjawab terhadap keluarga pula," ujarnya kemungkinan merancang akan menamatkan zaman bujang dalam masa dua atau tiga tahun lagi.

Untuk info, Shahrul ditemui media pada majlis pelancaran kempen Salute Malaysia di Universiti Kuala Lumpur, semalam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


EBBY YUS KINI SEMAKIN BAIK, SELEPAS DISERANG SAKIT JANTUNG DALAM 'FLIGHT'

Keadaan kesihatan pelawak Ebby Yus atau nama sebenarnya Muhammad Yunus Abdul Rashid, 65, kini semakin baik, selepas mengalami serangan jantung di dalam kapal terbang Oktober lalu. Dalam pada itu, Ebby Yus turut mengakui keadaan kesihatannya tidak menentu dan perlu diberi perhatian serta sentiasa berjaga-jaga.

"Sebelum ni tak pernah jadi macam tu, ada la kadang-kadang sakit dada tapi tak ada la sampai tak sedarkan diri. Kesihatan saya tu memang lama dah on off. Kalau kita jaga ok la, kalau tak jaga itu yang menjadi kurang ok la. Tapi sekarang ni syukur Alhamdulillah la kalau nak dibandingkan dengan keadaan saya ketika pergi umrah Oktober lalu," katanya.

Sebelum ini, Ebby Yus pernah mendedahkan dia dimasukkan ke hospital di Maldives akibat serangan jantung di atas kapal terbang sebelum tiba di Makkah bagi menunaikan umrah.

Klik untuk gambar besar

Tambah Ebby Yus, sebelum ini dia membuat rawatan susulan berhubung sakitnya di Institut Jantung Negara (IJN) dengan bantuan pihak kerajaan namun kini terpaksa merujuk ke hospital lain.

"Sejak balik sini, saya belum jumpa doktor lagi... hanya di Maldives tu saja la. Saya memang dah lama makan ubat secara berterusan, doktor kata memang effect pada jantung.

"Insya-Allah saya memang dah ada temu janji bersama doktor untuk pemeriksaan jantung pada Januari tahun hadapan. Sebelum ini memang ada buat pemeriksaan di IJN dengan bantuan kerajaan tapi sekarang terpaksa tukar hospital lain,' ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALI PERTAMA DAPAT BERBUKA DENGAN JEBAT SEJAK DIA LAHIR, SANGAT INDAH" - SHARNAAZ

Tahun ini merupakan Ramadan paling bermakna buat pelakon Sharnaaz Ahmad apabila dia dapat berbuka puasa buat kali pertama dengan anak tunggalnya, Jebat Jayden Ahmad pada 17 April lalu dan momen terindah bersama itu diabadikan di kediamannya.

"Ya... itu kali pertama dapat berbuka dengan Jebat sejak dia lahir. Indah, sangat indah. Kita semua kan tengah berpuasa, Jebat ajak makan sekali nak suapkan," itulah kata Sharnaaz menerusi kiriman WhatsApp.

Tambah pelakon filem 'Polis Evo 3', dia seronok melayan telatah anak lelakinya yang kini suka menyanyi dan menari.

"Jebat suka menyanyi dan menari. Bila dengan Jebat, memang nampak sisi saya yang lain sebab saya sekali kena menyanyi. Memang kalah la, Jebat mesti nombor satu," tutur Sharnaaz atau nama penuhnya Sharnaaz Ahmad Basir Ahmad.

Klik untuk gambar besar

Dalam pada itu, anak kelahiran dari negeri Pulau Pinang ini mengakui mudah menguruskan Jebat kerana dia seorang anak yang baik.

"Jebat senang saja nak urus tapi biasalah ada mood swings. Kalau mood swings payah sikit la. Bila Jebat dekat rumah saya memang saya akan uruskan dia termasuk mandikan dan beri dia makan sambil dibantu pengasuh, Ika," ujarnya.

Untuk makluman, Sharnaaz dan Noor Nabila berkahwin pada 31 Mac 2017 namun bahtera yang dibina tidak bertahan lama apabila mereka disahkan bercerai pada 9 Julai tahun lalu.

Hasil perkahwinan tersebut, pasangan itu dikurniakan seorang anak lelaki, Jebat Jayden Ahmad yang kini berusia tiga tahun.

www.myartis.com / Foto: Instagram Sharnaaz Ahmad & Jebat Jayden Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIF SATAR MUAT NAIK MOMEN BERULANG KEMBALI: "14 TAHUN OF GLOW UP, BERSAMA ALUMNI OIAM"

Penyanyi, pelakon dan pengacara Alif Satar menerusi laman Instagram miliknya baru-baru ini telah berkongsi momen sewaktu menyertai pertandingan realiti nyanyian One In A Million (OIAM) pada tahun 2006.

Foto Alif bersama teman seperjuangan Faizal Tahir dan Dayang Nurfaizah dengan kapysen ringkas bagi mengenang semula kisah perjuangan mereka dalam industri hiburan tempatan itu telah mencuri tumpuan wargamaya.

"14 years of glow up. Bersama alumni One In A Million @faizaltahir @dayangsayangkamu sejak 2006," tulis Alif di ruangan kapsyen.

Istimewanya lagi, momen tersebut berulang kembali apabila alumni OIAM tersebut kini berkongsi pentas yang sama iaitu Big Stage 2020.

Klik untuk gambar besar

Meninjau ke ruangan komen, rata-rata wargamaya memberikan pujian terhadap bakat besar Alif, Faizal dan Dayang yang membuatkan tiga bintang itu kekal bertahan sehingga sekarang. Malah, ramai juga yang berkongsi kenangan mereka menonton OIAM pada tahun tersebut.

"Bagus, tiga-tiga ada peningkatan yang jelas dan kekal relevan dalam bidang yang diceburi," puji seorang wargamaya.

"OIAM lahirkan bintang berbakat besar," kata seorang wargamaya.

"Sekarang Dayang dengan Faizal duduk sebaris dengan Datuk Syafinaz haha. Dulu teruk kena kritik dekat OIAM. Paling tak boleh lupa Alif suka terkangkang bila menyanyi, sampai sekarang ingat," luah seorang wargamaya.

"Masya-Allah tiga-tiga Allah kurniakan suara yang sedap dan power. Minat gila dari zaman menonton OIAM," komen seorang wargamaya.

"Tak minat Alif masa ni. Dengam braces, rambut ayam eh mamat ni tiada masa depan. Sekali kau, elok ya!" usik seorang wargamaya lagi.

Menerusi rancangan realiti yang bersiaran selama 18 episod itu, Faizal menjadi naib juara apabila tumpas kepada penyanyi Suki Low. Alif pula menduduki tempat ketiga dan Dayang berada di kedudukan keempat.

Sehingga kini, foto tersebut telah menerima lebih 70,000 tanda suka daripada warga Instagram.

www.myartis.com / Sumber & foto: Astro Gempak & Instagram Alif Satar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DENGAR SUARA DALAM FIKIRAN SAMPAI SUKAR TIDUR - ASHIRA ALAMI 'LONG C0V1D' PELIK

"Kesan C0V1D itu rasa dapat rasakan sehingga sekarang. Saya sukar untuk tidur dan ada masa sehingga pukul 6 pagi baru boleh lelapkan mata. Tak tahu apa yang difikirkan. Saya selalu rasa ada banyak suara yang bercakap dalam fikiran ini.

"Beberapa kali terjadi, air mata saya secara tiba-tiba mengalir ketika sedang makan," ujar penyanyi Ashira yang memberitahu dia masih mengalami kesan jangka panjang akibat C0V1D, selepas pernah dijangkiti virus berkenaan sekitar Ogos lalu.

Menurut Ashira atau nama penuhnya Sharifah Nur Ashira Syed Abdul Aziz, 37, dia berdepan masalah sukar tidur dan fikiran terganggu dengan pelbagai suara.

Klik untuk gambar besar

Terdahulu, Ashira berkongsi info tentang sindrom long C0V1D yang dialaminya di laman Instagram dan turut menasihati orang ramai supaya tidak lalai dalam menjaga kesihatan diri.

Sementara itu, bekas peserta Gegar Vaganza musim ketujuh (GV7) ini juga memberitahu dia mengalami perasaan kebimbangan yang keterlaluan atau anxiety namun takut untuk berjumpa doktor.

"Saya tiada kawan yang pernah mengalami perasaan seperti ini, jadi tidak tahu kepada saya untuk bertanya. Ada terfikir untuk berjumpa doktor, tetapi saya rasa takut. Lebih banyak perkara yang saya fikirkan terjadi kalau jumpa doktor nanti.

"Saya hanya sibukkan diri di rumah sahaja untuk hilangkan perasaan anxiety. Kalau rumah dah bersih pun saya akan kemas sekali lagi," katanya.

Bercakap tentang perkembangan kerjaya seni, Ashira bakal bertanding di peringkat akhir Malaysia Championships of Performing Arts (MCOPA) pada Ahad ini. Juara bagi program ini akan mewakili Malaysia ke peringkat dunia yang dijadualkan berlangsung pada Julai nanti.

"Saya tidak menyimpan harapan untuk menang, tetapi pastinya akan buat yang terbaik pada malam Ahad ini. Walaupun sudah bergelar artis, saya suka menyertai pertandingan sebegini untuk mencari lebih banyak pengalaman dan mencari ilmu bermanfaat," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK FOTO SAMBUT RAYA BERAMAI-RAMAI - ABBY, NORMAN & CHE TA DIPERSOAL

Sambutan Aidilfitri tahun ini tidak dinafikan berbeza dari tahun sebelumnya apabila tidak dapat lagi pulang ke kampung meraikan hari kemenangan tersebut. Malah, tidak boleh ada aktiviti kunjung mengunjung mahupun aktiviti rentas negeri atau daerah sepanjang musim perayaan ini.

Bagaimanapun, foto sambutan raya keluarga selebriti Norman Hakim dan Abby Abadi serta Rozita Che Wan atau Che Ta menjadi perhatian apabila netizen mempersoalkan tentang SOP.

Ianya menjadi persoalan dan pertikaian apabila keberadaan Abby dan suami dalam satu bumbung bersama Norman dan Memey serta anak-anak mereka. Selain itu, Che Ta juga menjadi tumpuan apabila dia memuat naik foto bergambar bersama-sama dengan ahli keluarganya yang lain.

Klik untuk gambar besar

Melihat pada ruangan komen, rata-rata netizen mempertikaikan bukankah tidak boleh aktiviti menziarah pada Aidilfitri, namun hairan bagaimana mereka boleh bergambar satu keluarga pada raya pertama.

Kata netizen lagi, mereka sudah mematuhi SOP sehinggakan tidak ke rumah ibu bapa atau adik beradik dalam satu daerah, tetapi ada juga yang tidak mematuhi arahan tersebut.

Dalam pada itu, ramai pengikut media sosial artis berkenaan turut tampil menanyakan soalan mengenai keberangkalian mereka ini melanggar SOP yang ditetapkan kerajaan ataupun sememangnya tinggal serumah.

Hasil tinjauan di Instagram Norman Hakim, pelakon itu dilihat telah menutup ruangan komen gambar mereka sekeluarga. Susulan isu tersebut, Abby dilihat ada memuat naik status di Insta Story menjelaskan mereka sering berkumpul sebelum Aidilfitri lagi, serta hairan mengapa mereka tidak boleh berjumpa seperti hari biasa.

Terdahulu, kerajaan telah memutuskan untuk melaksanakan PKP di seluruh negara selain tidak membenarkan aktiviti ziarah rumah ke rumah dan kubur bermula dari 12 Mei sehingga 7 Jun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STACY BARU DAPAT KERETA...

Setelah sabar menunggu... akhirnya Stacy menerima hadiah kereta yang dimenanginya beberapa tahun dahulu dalam Pertandingan Akademi Fantasia. Walaupun 'terlebih sudaa'... Namun tahniah diucapkan pada Stacy!Klik untuk gambar besar..!(\__/)(='.'=)(")_(")www.myartis.com 2010


DALAM KEADAAN BAIK - EBIT LEW

"Doakan yer.. Alhamdulillah semua dalam keadaan baik.. Semoga menjadi asbab kebaikan," demikian tulis Ustaz ebit lew beberpa jam lalu sambil disertakan sekeping gambar terkini.

Dalam pada itu, difahamkan Ebit Lew serta pasukannya yang kini sedang dalam misi bantuan kemanusiaan di Gaza, Palestin didakwa berada di sebuah hotel di Kaherah, ibu negara Mesir.

Perkara itu dimaklumkan Ketua Pegawai Eksekutif Cinta Gaza Malaysia (CGM) Muhammad Nadir Al-Nuri Kamarulzaman kepada media ketika dihubungi awal pagi tadi.

"UEL (Ustaz Ebit Lew) dan team ada di hotel di Cairo, menunggu peluang untuk masuk atau sekurang-kurangnya barang sumbangan mereka dibenarkan masuk," jawabnya yang telah menetap di Gaza selama sembilan tahun sejak 2013.

Terdahulu, Kementerian Luar Negeri sedang mendapatkan perkembangan terkini mengenai pendakwah terkenal itu yang kini difahamkan masih berada di Gaza dalam misi kemanusiaan bagi membantu rakyat negara tersebut.

Timbalan Menteri Luar Negeri, Datuk Kamarudin Jaafar berkata, pihaknya akan memeriksa lanjut tarikh penerbangan pulang pendakwah itu ke tanah air.

“Kami sedang periksa (perkembangan Ebit),” ujarnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO & FOTO - SEKITAR PERTANDINGAN AKHIR CLASH OF THE KINGZ 2016

Baru-baru ini telah berlangsung pertandingan akhir tarian Clash of the Kingz 2016 di Mega Star Arena, Kuala Lumpur yang melibatkan 36 kumpulan.

Untuk info, Clash of the Kingz merupakan pertandingan yang menghimpunkan seramai 400 penari jalanan (street dance) di seluruh negara. Ia bermula di Kuala Lumpur, Penang, Selangor, Kuching, Malaka dan Johor Bahru sejak empat bulan lalu.

Giller Battle Crew dari Kuala Lumpur berjaya merebut hadiah utama wang tunai RM5,000 melalui B-Boy Battle kategori 2 on 2 , manakala, Kim Superbism dari Johor Bahru pula muncul sebagai juara kategori 1 vs 1 dan membawa pulang wang tunai RM2,000.

Pertandingan tersebut telah dibawakan oleh Magnum dan dianjurkan oleh Mega Music World. Ia ditaja oleh Event Management: Mega Ultimate, disokong Partner: Freedom Dance Studio

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Berikut adalah senarai penuh pemenang:

1. B-Boy Battle “2 on 2”
    i. Champion: Giller Battle Crew
       (RM 5000 Cash Prize + RM 500 Snips Voucher + RM 500 Key Ng Cash Voucher)
   ii. 1st Runner Up : Georgetown BBoy
       (RM 1000 Cash Prize + RM 300 Snips Voucher + RM 300 Key Ng Cash Voucher)

2. All Style 1 VS 1
    i. Champion : Kim Superbism
       (RM 2000 Cash Prize + RM 300 Snips Voucher + RM 300 Key Ng Cash Voucher)
    ii.1st Runner Up : Teddy
    (RM 500 Cash Prize + RM 150 Snips Voucher + RM 150 Key Ng Cash Voucher)

3. Kids Category Street Dance Showcase
    i. Champion: Cutaholic (RM 1000 Cash Prize)
    ii.1st Runner Up: Mighty Movers (RM 700 Cash Prize)
    iii.2nd Runner Up: D’ Kids (RM 500 Cash Prize)

4. Open Category Street Dance Showcase
    i. Champion: Katoon Network
       (RM 8000 Cash Prize + RM 1000 Snips Voucher + RM 1000 Key Ng Cash Voucher)
    ii.1st Runner Up: Exodus Dance Crew
       (RM 2000 Cash Prize + RM 500 Snips Voucher +RM 500 Key Ng Cash Voucher)
    iii.2nd Runner Up: Exversion
       (RM 1000 Cash Prize + RM 300 Snips Voucher + RM 300 Key Ng Cash Voucher)

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAKAL JEJAK KAKI DI MEKAH - FATHIA LATIF MAHU ANGKAT MARTABAT MUSLIMAH

Fathia Latif yang baru-baru ini memenangi anugerah 'Pelakon Filem Wanita Popular' di Anugerah Bintang Popular Berita Harian ke- 29 bakal berangkat ke tanah suci Mekah pada 15 Mei ini untuk mengerjakan ibadah umrah selain turut menjalankan penggambaran drama terbarunya.

"Saya tak jangka untuk dapat tawaran Hj. Zeel untuk ke Mekah apabila diberitahu akan menjalankan penggambaran di sana. Mungkin ini rezeki dan panggilan daripada Allah. Secara tak langsung bekerja sambil beribadat," kata Fathia yang teruja.

Dalam pada itu, Fathia menjelaskan bahawa dia optimis untuk mengangkat martabat muslimah Islam melalui fesyen dan peragaan wanita menerusi perniagaan yang berunsurkan busana muslimah tidak lama lagi.

"Saya nak naikkan tahap muslimah sekarang ini sebab dulu, secara jujurnya saya rasa kita kena lagi stail muslimah ini tapi dengan cara yang sebenar. Maksudnya macam saya sekarang ini pun taklah sempurna sebagai muslimah.

"Tetapi saya cuba untuk mewakili muslimah di Malaysia untuk sama-sama naikkan bukan saja dari gaya fesyen malah dari setiap sudut. Macam saya dalam industri ini bertudung dan tidak semestinya kita tidak boleh berkerjaya atau bergaya.

"Saya kalau boleh mahu melihat muslimah di Malaysia ini stailo dan dalam masa yang sama masih mengikut cara-cara aturan agama. Dengan itu akan menaikkan lagi martabat wanita Islam," ujar Fathia dipetik sebagai berkata.

Walaupun kini sudah berhijab sepenuhnya, kata Fathia bahawa dia masih lagi duta kepada produk kecantikan Avon.

"Mereka tidak ada masalah hendak meneruskan saya sebagai duta mereka dan saya juga merupakan wanita pertama yang berhijab untuk produk Avon ini," jelasnya.

Sumber: RT

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TAK TAHU... MUNGKIN CITA RASA SAMA" -  NUR FATIMA JAWAB DAKWAAN TIRU DAYANG

Komen diberikan penonton setia program realiti Gegar Vaganza musim keenam (GV6) yang mendakwa cuba meniru imej Dayang Nurfaizah, penyanyi, komposer dan peserta Gegar Vaganza musim keenam (GV6), Nur Fatimah Abd Wahab, menjelaskan ada boleh diterima dan ada yang tidak.

Katanya sewaktu ditemui, dia tidak tahu bagaimana hendak memberikan reaksi apabila ada yang mendakwanya cuba meniru imej Dayang: "Saya tidak tahu bagaimana hendak menyatakan mengenai dakwaan dibuat. Mungkin juga kerana cita rasa sama".

Tambahan pula katanya, dari sudut penampilan di atas pentas sepanjang menjayakan konsert GV6, dia turut dibantu pihak pengurusan dan juga atas kelulusan pihak produksi: "Selalunya mereka memberikan cadangan apa 'feel and look' sesuai untuk lagu yang saya dendangkan. Pada saya secara peribadi keselesaan itu jauh lebih penting. Saya memang tidak ada rujukan tertentu dalam soal pemakaian mahupun imej apabila tampil di atas pentas GV6".

Nur Fatimah berkata, dalam waktu sama dia juga tidak menafikan mungkin kerana teknik solekan yang dilakukan jurusoleknya setiap minggu membuatkan dia kelihatan seakan-akan sama dengan Dayang Nurfaizah: "Bagaimanapun pada saya apa yang paling penting apabila mengadakan persembahan adalah penyampaian vokal. Paling saya titik beratkan adalah sama ada persembahan diterima penonton ataupun tidak. Mereka berpuas hati ataupun tidak. Imej dan penampilan jatuh nombor dua".

Klik untuk gambar besar

www.myartis.com / Sumber & foto: Harian Metro & Instagram Nur Fatima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'DIGODA' DADAH SEJAK USIA 14 TAHUN - RUANG KOMEN IG NIA RAMADHANI DITUTUP

"Dalam dunia selebriti semuanya sudah bermula dari saya berumur 14 tahun, dunia sebegitu sudah ada kok. Dunia narkoba (dadah). Itu bergantung pada iman masing-masing. Di saat penggambaran, ada pelbagai perkara timbul, pasti ada juga yang menawarkan (dadah) cuma, ia bergantung bagaimana asuhan orang tua dan seterusnya diri sendiri," kata pelakon terkenal Indonesia, Nia Ramadhani sewaktu dia diwawancara bersama media pada 2018.

Pelakon sinetron 'Bawang Merah Bawang Putih' itu yang ditahan selepas disyaki terbabit dalam penyalahgunaan dadah kelmarin mengakui dia sebenarnya pernah ditawarkan bahan terlarang itu sejak usia 14 tahun.

Bahkan katanya sebelum ini, Nia yakin tidak mungkin akan terjebak untuk mengambil bahan tersebut kerana percaya semuanya bergantung atas diri sendiri serta didikan orang tua yang berkesan.

Kata Nia lagi, dadah bukan hanya terdapat di tempat hiburan atau kelab malam semata-mata, ia diedarkan dalam kalangan rakan-rakan selebriti hingga ke lokasi penggambaran.

Klik untuk gambar besar

"Dari saya kecil ditawarkan dadah, cuma bukan di kelab malam saja. Jika ingin takut dengan dadah, tu semua bergantung pada diri sendiri," ujar Nia.

Terdahulu, Nia, 31, dan suaminya, ahli perniagaan dan anak bekas menteri ekonomi Indonesia, Aburizal Bakrie iaitu Ardi Bakrie, 42, serta pemandu peribadinya, ZN, 42, ditahan di Jakarta Pusat kelmarin selepas didakwa mengambil dadah jenis syabu.

Turut beredaran di Twitter sejak semalam, imej yang dipercayai wajah terbaru Nia, 31, yang kelihatan lebih cengkung berbanding biasa.

Sebelum ini, Ketua Perhubungan Awam Polis Metro Jaya, Yusri Yunus mendedahkan, pelakon berkenaan membeli syabu tersebut pada harga 1.5 juta rupiah atau RM431.

"Nia dan Ardi mengaku mereka sudah mengambil bahan terlarang itu selama lima bulan, termasuklah pemandu peribadi mereka," jelasnya.

Sementara itu, ruangan komen dalam laman Instagram (IG) Nia telah ditutup selepas mendapat kecaman hebat akibat dakwaan penyalahgunaan dadah.

"Belum diketahui siapakah menutup kolum komentar ini. Apakah Nia sendiri, pihak pengurusan ataupun pembantu peribadi yang sering menemaninya. Apa yang pasti selepas terkait kes penyalahgunaan dadah, netizen hanya mampu menzahirkan komen dengan menghantar mesej peribadi di IG yang hanya boleh dibaca oleh Nia sahaja," ujar laporan berkenaan.

Kali terakhir Nia atau nama sebenarnya, Prianti Nur Ramadhani membuat hantaran di IG pada Isnin lalu. Foto yang memaparkan ibu kepada tiga cahaya mata bersama abang ipar turut dihujani dengan komen negatif apabila netizen mula mengecamnya.

Dalam perkembangan berkaitan, sejurus selepas tangkapan dibuat, tinjauan di kediaman mewah pelakon berkenaan yang terletak kawasan Menteng, Jakarta Pusat kelihatan sunyi sepi.

Berdasarkan temubual media Indonesia bersama salah seorang penduduk yang juga peniaga warung yang terletak berhampiran dengan rumah Nia dikenali sebagai Pak Kumis, lelaki itu memaklumkan Nia dan suaminya jarang keluar rumah.

"Mereka jarang keluar. Kalau keluar pun kita tidak sedar kerana mereka menaiki kereta," ujar Pak Kumis.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


COVID-19 - HABSAH HASSAN REDA DISAHKAN POSITIF BERSAMA SUAMI, 2 ANAK & 2 CUCU

Penulis lirik terkenal tanah air, Datuk Habsah Hassan mengesahkan dirinya positif COVID-19 dan kini dirawat di sebuah hospital swasta di ibu negara. Habsah, 71, dikejarkan ke hospital semalam selepas mengalami kesukaran bernafas.

Menurut Habsah, ketika menjalani pemeriksaan kesihatan tahunan beberapa hari lalu, doktor mendapati ada sesuatu yang tidak kena pada paru-parunya.

"Susulan itu, saya alami batuk yang berpanjangan dan sakit mata. Selepas menjalani swab test, saya disahkan positif COVID-19. Memandangkan saya juga berasa sesak nafas, akhirnya saya buat keputusan untuk rujuk ke hospital bagi mendapatkan rawatan," kata Habsah.

Habsah yang telah menulis lebih 1,000 lirik berkata, beliau juga diberi bantuan oksigen oleh doktor. Selain Habsah, suami beliau, Mohamed Jusoh juga dijangkiti wabak yang sama, namun, menjalani kuarantin kendiri di rumah.

"Sudah ditakdirkan saya diuji dengan penyakit ini, walaupun sudah sekian lama saya tidak keluar rumah dan tidak bertemu orang. Saya redha Allah memberi saya ujian ini. Semoga sahabat-sahabat saya dapat mendoakan saya sekeluarga diberi kesembuhan," ujarnya yang sudah lengkap mendapatkan vaksinasi.

Klik untuk gambar besar

Anak Habsah iaitu Mohamed, 45, ketika dihubungi berkata, selain ibu bapanya, dia bersama dua anak dan seorang adiknya turut disahkan positif virus itu kerana mereka tinggal serumah dan kini perlu menjalani kuarantin selama 14 hari.

Menurut Shazmeen, ibu bapanya sudah tidak sihat sejak dua minggu lalu. Shazmeen berkata, dia sekeluarga dan adiknya memang tinggal bersama ibu bapanya.

"Mereka hanya duduk di rumah dan tidak keluar ke mana-mana pun. Tapi, apabila mereka tiba-tiba kurang sihat dan kami juga ada membuat ujian calitan Covid-19 di rumah dan keputusannya negatif.

"Bagaimanapun, ibu dan ayah masih demam. Kami bawa pula buat pemeriksaan di beberapa klinik sehingga pada Isnin lalu, mereka dibawa buat pemeriksaan kesihatan di hospital kerana ibu mengalami mengah dan sukar bernafas.

"Justeru, doktor mencadangkan kami buat ujian calitan Covid-19 dan keputusannya ibu bapa saya disahkan positif, semalam. Ibu terus dimasukkan ke hospital malam tadi untuk rawatan lanjut dan bapa pula hanya kuarantin di rumah.

"Dalam rumah ada sembilan orang dan hanya tiga daripada kami yang negatif. Keadaan saya, anak dan adik okay tapi saya sekarang tiada deria bau dan rasa.

"Insya Allah, saya sekeluarga serta ibu dan ayah termasuk adik akan kuat menghadapi dugaan ini. Kami tak sangka dijangkiti Covid-19. Apapun, mohon doakan kesihatan ibu dan bapa saya agar sembuh segera," jelasnya.

Ditanya mengenai keadaan ibunya, Shazmeen berkata, dia dimaklumkan keadaan ibunya ada menunjukkan tanda pulih walaupun doktor memberi bantuan oksigen untuk bernafas. Katanya dia bersyukur ibu bapanya sudah mendapat vaksin lengkap.

Terdahulu, berita duka dikongsi salah seorang anak Habsah iaitu Leen Mohd di media sosial meminta orang ramai yang mengenalinya mendoakan kesembuhan buat ibu bapanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 FOTO - VOKALIS KUGIRAN MASDO SELAMAT AKHIRI ZAMAN BUJANG

Tahnaih kami ucapkan kepada vokalis band Kugiran Masdo, Ali Sariah yang tiada angin tiada ribut dikhabarkan telah selamat bernikah dan menamatkan zaman bujangnya dengan sekali lafaz. Berita tersebut dikongsi oleh pentadbir akaun media sosial dengan memuatnaik foto pernikahan.

Menerusi entri tersebut, Ali bersama isterinya, Natasha Nur Ain bergambar bersama ahli Kugiran Masdo yang lain di atas pelamin. Ruangan komen foto itu dihujani dengan ucapan tahniah yang dikirimkan oleh peminat setia Kugiran Masdo.

"Ceri tidur air liur meleleh, Mawi dan am bermain mahjung. Berbaju sedondon berwarna putih, Sekali lafaz sah jadi suami isteri ah lantak ler tak pandai aku pantun setengah jam memikior ending die. Alhamdulillah walaupun kadang kadang nyanyi salah lirik, dengan sekali lafaz, ali sudah menjadi laki orang. Semoga bahagia hingga ke jannah dan cepat mendapat cahaya mata ❤ #alicha #alichariah," tulisnya.

Menerusi carian di laman Instagram, Ali dipercayai melangsungkan pernikahan dengan Natasha yang berasal dari Johor. Majlis akad nikah diadakan pada Jumaat pagi (8 Ogos) manakala majlis resepsi pula berlangsung pada sebelah malam. Apapun, semoga ikatan yang dibina kekal sehingga ke syurga!

Klik untuk gambar besar

www.myartis.com / Sumber & foto: Astro Gempak, Instagram @kugiranmasdo, #alicha & #alichariah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIA BRIAN LEGA EPISOD SEDIH AKAN BERAKHIR: "KENA 'MOVE ON'..."

"Setiap orang yang berkahwin mahu rumah tangga itu kekal. Sebelum berkahwin, saya sangat gembira dan 'happy go lucky'. Saya fikir kalau berkahwin mahu ia hingga akhir hayat. Tapi, apabila Allah kata jodoh kita sampai di situ, kena 'move on'. Apa yang terjadi ini mengajar saya menjadi seorang yang lebih matang dan lebih kuat.

"Sekarang ini, untuk bersedia apa jua kemungkinan, sebenarnya kita kena sentiasa bersedia. Ada dugaan atau tak, kena bersedia. Macam saya, saya lega apabila episod sedih saya akan berakhir. Saya tidak mahu ingat lagi perkara sedih yang berlaku. Saya nak tutup buku lama dan buka buku baharu. Saya nak aura baharu yang lebih positif," kata pelakon Nadia Brian.

Rumah tangga yang dibina bersama suaminya, Muizz Nasruddin hanya mampu bertahan setahun sahaja dan bakal bertemu titik noktah, Nadia berkata apa yang berlaku menjadikan dirinya lebih kuat dan matang.

Ujarnya, tiada siapa yang mahukan perceraian namun dia reda jika sudah tertulis jodoh hanya sampai setakat itu sahaja. Kata Nadia lagi, dia lega episod sedihnya akan berakhir dan mahu membuka buku baru.

Klik untuk gambar besar

Meskipun berdepan kegagalan dalam rumah tangga, Nadia berkata dia tidak akan sesekali membenci perkahwinan. Ujarnya, dia juga mahu rasa bahagia dan menimang cahaya mata seperti wanita lain.

"Soal cari pengganti, bukan keutamaan saya ketika ini. Belum masanya lagi. Tapi, tidak bermakna pula saya serik dengan perkahwinan. Saya pun nak berasa bahagia dan ada zuriat juga.

"Tak boleh cakap benci dengan perkahwinan. Sebab kita tidak tahu apa akan terjadi selepas ini. Cuma, apa boleh dibuat adalah belajar daripada kesilapan. Banyak saya belajar soal perkahwinan sepanjang setahun berkahwin. Apapun, saya mendokan semua orang dapat rasa kebahagiaan. Tak nak sakitkan hati orang," tuturnya.

www.myartis.com / Sumber & foto: Harian Metro, Instagram Nadia Brian & Muizz Nasruddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMA BABY BOY - EYRA HAZALI & SUAMI PILIH 'MUHAMMAD HAYDER QHALISH'

"Alhamdulillah 💙 Muhammad Hayder Qhalish bin Muhammad Haziq. Friday, 14/08/2020 at 14:18 🥰," tulis pelakon Eyra Hazali yang berkongsi foto serta nama bayi lelakinya menerusi laman Instagram miliknya.

Selepas 21 jam bertarung dalam wad dan dewan pembedahan, Eyra Hazali, 21, selamat melahirkan anak sulung di sebuah pusat perubatan di ibu kota, jam 2.18 petang, semalam. Bayi dengan berat 3.25 kilogram itu menjadi tanda cinta Eyra bersama bersama penjaga gol Johor Darul Ta'zim (JDT), Muhammad Haziq Nadzli. Eyra mengambil cuti berlakon setahun untuk menumpukan perhatian pada anak dan suami.

Dalam masa sama, Haziq turut berkongsi foto dan nama bayi mereka, sebenar tadi: "Alhamdulillah 14.08.2020 14:18pm !! Muhammad Hayder Qhalish hadir dalam keluarga kecil kami @eyra.hazali semoga keluarga kecil kami dilindungi dan diberkati Allah 🙏🏻🙏🏻. Thank you so much sayang @eyra.hazali," tulis Haziq pula.

Sementara itu, Eyra berkata, dia bersyukur semuanya selamat biarpun mengambil masa hampir 24 jam bertarung: "Alhamdulillah, biarpun makan masa lama, semuanya dipermudahkan. Impian saya nak bersalin normal jadi kenyataan," kata Eyra yang mendirikan rumah tangga dengan Haziq pada 1 November 2019.

Klik untuk gambar besar

www.myartis.com / Sumber & foto: Berita Harian, Instagram Eyra Hazali & Haziq Nadzli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CAN'T WAIT TO EXPERIENCE....." - NELYDIA BAKAL KAHWIN DALAM MASA TERDEKAT

"Today is my first of many more big days. Haven't felt anything like this my entire life but this excites me very much. Can't wait to experience today but now nak mandi dulu bye," ujar pelakon Nelydia Senrose yang bakal menamatkan zaman bujang dalam masa terdekat apabila diraikan dalam satu majlis 'Bridal Shower' yang diadakan pada petang Ahad.

Nelydia, 24, menerusi Twitter memberitahu dia berasa berdebar untuk menghadiri majlis pertamanya itu. Majlis yang dibuat di sebuah hotel di Kuala Lumpur itu dihadiri adik-beradik dan rakan-rakan perempuannya.

Menerusi perkongsian kakaknya yang juga seorang pelakon, Uqasha Senrose, pelakon drama 'Cinta Tiada Ganti' itu kelihatan anggun dan berseri dengan mengayakan gaun berwarna putih. Manakala, tetamu yang hadir memakai baju berwarna oren dan merah jambu.

Klik untuk gambar besar

Majlis bertajuk 'Nelydia Senrose last fling before the ring!' itu juga menggunakan hashtag #Myotherhafeznel.

Pada Januari lalu, pelakon yang baharu pulang menunaikan umrah itu berhasrat untuk berkawhin dengan lelaki pilihannya pada tahun ini.

Pemilik nama penuh Nik Zaris Nelydia Nik Senrose itu menjalinkan hubungan dengan ahli perniagaan yang dikenali sebagai Hafiz pada April tahun lalu.

www.myartis.com / Sumber & foto: mStar & Instagram Nelydia Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN MASANYA UNTUK 'HAVE FUN' LAGI" - KAKAK SEMUA DAH KAHWIN, CHACHA MAHU BERUBAH

"Saya sahaja yang masih belum berkahwin, jadi keadaan itu berlaku, saya merasakan ini bukanlah masa sesuai untuk main-main lagi. Adik-beradik perempuan lain ada kehidupan sendiri.

"Jadi bila sendiri ni, rasanya saya perlu menjadi individu yang ada hala tuju, punya masa depan dan bukan masanya untuk 'have fun' lagi. Saya anak bongsu. Dulu saya dan Emma sebelum berkahwin, kita selalu 'buat hal'.

"Saya tahu kakak saya akan ada... I got my sisters. Lantaklah kalau orang nak cakap apa dan sebagainya. Tapi kini situasinya berubah. Sudah tiba masa untuk saya fokus dalam hidup.

Klik untuk gambar besar

"Pada masa sama, belajar untuk jadi individu yang lebih baik," kata pelakon dan usahawan, Chacha Maembong yang mengakui sudah tiba masanya untuk dia menjalani kehidupan yang lebih baik, seterusnya cuba fokus dalam kerjaya seni dan bisnes yang diterokainya kini.

Mula melancarkan produk Perfect Look, Chacha atau nama sebenarnya, Siti Aisyah Ismail, 24, turut menambah kisah sensasi yang pernah terpalit di dalam hidupnya sebelum ini menjadi pengajaran yang mematangkan diri.

Apatah lagi apabila mengenangkan adik-beradiknya yang lain sudah pun berkahwin dan mempunyai kehidupan sendiri. Bintang asal Terengganu ini juga tidak menolak transisi hidup kakaknya yang juga pelakon, Emma Maembong turut membuka ruang untuknya memandang jauh ke depan.

"Saya rapat dengan Emma, semua pun tahu. Bila dia sudah mendirikan rumah tangga, boleh dikatakan saya hilang kawan baik. Akan tetapi kami masih lagi bertemu, hampir setiap hari. Cuma situasi itu sudah pun berbeza. Perubahan itu bagaimanapun mengajar saya.

"Ia secara tak langsung sedarkan saya bahawa pada usia sekarang, saya sebenarnya sudah dibukakan rezeki olehNya, tapi saya tidak nampak. Apa yang berlaku sebelum ini adalah sejarah dan tidak pernah menyesal dengan apa yang dilakukan.

"Bagi saya dalam kehidupan, kita tidak boleh menyesal sebab apa yang sudah kita buat, ia tak boleh patah balik. Jadikan itu sebagai pengajaran untuk saya sendiri dan cuba berubah untuk jadi lebih baik," ujarnya.

www.myartis.com / Sumber & foto: Media Hiburan & Instagram Chacha Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO 'BUKA TUDUNG' - NETIZEN TERKEJUT, FATHIA LATIFF ALAMI DEPRESI?

Sejak kebelakangan ini, hidup pelakon Fathia Latiff tidak pasti apa yang sudah berlaku apabila baru-baru ini sekali lagi seakan 'sengaja' membiarkan dirinya terus dihimpit kontroversi, dikala beliau meminta maaf dan berharap agar orang ramai memberikannya peluang kedua untuk berubah.

Terbaru, kecoh di media sosial apabila Fathia menerusi akaun Instagramnya telah membuang semua gambar dan hanya memuatnaik foto tidak berhijab dan berambut pendek seperti lelaki dengan kapsyen: "The star is still bright even in the dark. 💋".

Ramai yang terkejut dan tertanya mengapa Fathia tiba-tiba tampil sebegitu. Ada yang mula spekulasi mungkinkah benar beliau mengalami depresi?

Apa-apapun, kita doakan yang baik-baik sahaja buat Fathia, tidak mustahil beliau sedang berperang dengan diri sendiri menghadapi ujian serta dugaan yang berat.

Klik untuk gambar besar

www.myartis.com / Sumber: Beautifulnara & Instagram Fathia Latiff

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KURANG SIHAT - ADAM CORRIE TAK BENARKAN DIDEKATI UMUM, HARAP FAHAM

Mendedahkan anaknya, Adam Fateh Lee sedang mengalami demam dan batuk, pelakon Adam Corrie memberithu yang doktor menasihatkan supaya tidak membawa anaknya keluar dari rumah sebagai langkah berhati-hati.

"Anak saya tengah mengalami demam serta batuk sekarang. Saya sudah membawa dia ke hospital. Doktor terpaksa menyedut selesema yang sudah dicampuri dengan darah. Doktor juga turut menasihati saya untuk tidak membawa anak keluar dari rumah sebagai langkah berhati-hati," katanya

Tambah pelakon filem KL Gangster mengharapkan semua pihak memahami sebab dia tidak membenarkan anaknya didekati: "Saya harap pihak di luar sana faham bukan saya sombong ataupun tidak membenarkan orang lain menyentuh anak saya. Cuma anak saya berada dalam keadaan tidak sihat sekarang".

Klik untuk gambar besar

www.myartis.com / Sumber & foto: Astro Gempak & Instagram Adam Corrie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KASIHAN... JARI AMYRA ROSLI CEDERA BUAT KERJA RUMAH

Mungkin ada yang tergelak bila membaca berita ini. Heh!

Biasalah... darah tengah manis, pastinya pelbagai ragam berlaku dalam rumah tangga yang baru dibina.

Pelakon Amyra Rosli juga tidak ketinggalan menghadapi kesukaran untuk membahagiakan suaminya pelakon Amar Baharin ketika melakukan kerja-kerja rumah.

Tanpa diduga, jari telunjuk Amyra cedera ketika dia cuba membuka satu bungkusan plastik menggunakan pisau. Akibat kurang pengalaman, pisau itu secara tiba-tiba terkena jari tangan kanannya sehingga berdarah.

"Saya jadi panik kerana lukanya agak besar dan darah tidak berhenti mengalir dan mengambil keputusan membawanya ke klinik untuk mendapatkan rawatan.

"Doktor mahu menjahit bahagian luka itu kerana ia agak teruk tetapi Amyra menolak kerana berasa takut dan sebagai penyelesaian doktor menggunakan gam khas untuk mencantumkan kembali kesan luka yang terkoyak," ujar Amar dipetik sebagai berkata.

--- IKLAN ---

Meskipun begitu, Amyra tetap bersemangat untuk terus melakukan kerja rumah dan kini dia semakin mahir memasak untuk suaminya.

"Walaupun masih banyak perkara yang saya perlu dipelajari sebagai isteri, namun pengalaman menolong ibu di dapur sebelum ini banyak membantu saya," katanya.

Sumber: Mstar - Foto: Amyra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERCUTI BERSAMA NEELOFA DI MALDIVES - HANS ISAAC NAFI

Semua mengetahui mengenai pelakon dan pengacara Noor Neelofa baru-baru ini menikmati percutian yang sangat indah di Pulau Maldives dan berkesempatan untuk merasai pengalaman menginap di sebuah villa mewah di dasar laut berharga RM200,000 untuk satu malam.

Selebriti yang juga bergelar usahawan itu juga sempat berkongsi beberapa foto sekitar percutiannya dengan peminat di laman Instagram.

Namun, timbul spekulasi mengatakan pengacara program 'Meletop' itu turut bercuti bersama dengan bekas kekasihnya pelakon dan penerbit filem, Datuk Hans Isaac.

Semuanya bermula apabila tersebarnya foto Hans bersama seorang peminat yang mendakwa mereka terserempak dengannya di lapangan terbang.

Klik untuk gambar besar

Bagaimanapun, Hans atau nama sebenarnya Gerald Hans Isaac, 47, tampil menafikan khabar angin tersebut dan menjelaskan ia hanya satu kebetulan sahaja.

"Tak, saya di lapangan terbang tu, KLIA dan sedang menuju ke tempat lain. Mereka yang ke sana (Maldives) dan bukannya saya. Seronok kalau dapat pergi Maldives, mahal tempat tu.

Hans pun sudah mengakui ada teman wanita baharu cuma belum bersedia untuk mendedahkan identiti pasangannya itu.

Mungkin hubungan rapat Hans dan Neelofa membuatkan orang ramai terus menyangka mereka bercinta dalam diam sedangkan mereka tidak mempunyai hubungan istimewa.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HUBUNGAN SAYA DENGAN ERRA DIRESTUI KELUARGA" - SHAHIR AF

Sebelum ini, setiap gosip percintaan yang membabitkan dirinya dan juga bekas juara Akademi Fantasia musim ke-8, Shahir Zawawi sering dinafikan oleh Erra Fazira termasuklah yang terbaru iaitu bakal melangsungkan pernikahan dengan Shahir selepas Aidilfitri.

Tetapi kali ini berbeza apabila Shahir sendiri telah tampil mengakui bahawa dia mempunyai hubungan dengan Erra dan hubungan tersebut telah pun direstui kedua-dua belah keluarga mereka.

Shahir yang tanpa menidakkan atau mengiyakan gosip yang bertebaran, memberitahu sudah sampai masanya dia mengambil pendekatan terbuka mengenai soal hubungannya dengan Erra.

Lantas, mengambil tanggungjawab sebagai lelaki paling rapat di hati bintang jelita itu, Shahir memberitahu yang dia mengharapkan doa yang baik agar apa yang dimahukan dalam konteks hubungannya dengan Erra, berakhir dengan penamat indah.

"Kami belum tetapkan tarikh. Cerita yang bertebaran itu bukan daripada kami berdua. Kita tak tahu apa yang akan terjadi selepas ini. Doa yang baik-baik sahaja... Insya-Allah. Selama inipun, saya kasihankan Erra kerana selalu menjawab setiap spekulasi yang timbul kerana saya tidak ada di ibu kota,

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Selama ini, saya bukan mahu mengelak. Mungkin kini sudah sampai masanya untuk saya sedikit terbuka mengenai hubungan kami. Lagipun keluarga kami sudah bersetuju secara lisan.

"Jadi memang tak ada halangan dan masalah untuk saya sendiri mengambil peranan memikirkan ke fasa yang lebih serius. Saya hanya mampu serah pada Tuhan. Insya-Allah. Doa yang baik saja saya harapkan," ujarnya dipetik sebagai berkata.

Dalam perkembangan terbaru, Shahir yang sekian lama menyepi berkata yang dia akan membuat 'comeback' tetapi dalam bidang lain. Namun, Shahir mahu membiarkan ia menjadi tanda tanya.

Terdahulu, hubungan Erra dan Shahir hangat diperkatakan apabila kedua-duanya mula rapat sejak dua tahun lalu.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


IKHWAN HOT FM PUTUS TUNANG LAGI..!!

Bukan sekali, tetapi dua kali putus tunang!

Itulah nasib yang menimpa Ikhwan Hot FM atau nama sebenarnya Mohd Khairul Ikhwan yang popular melalui rancangan Galaksi TV9. Ikatan perrtunangannya dengan Natasha Nadia yang berlangsung pada 2013 lalu akhirnya terputus di tengah jalan.

"Saya mengakui telah putus tunang secara baik pada Awal Muharram lalu. Keluarga saya telah pergi ke rumah tunang saya bagi memutuskan ikatan tersebut secara baik. Enggan mengaibkan mana-mana pihak, keputusan ini dibuat atas sebab peribadi.

"Kami tidak lagi berhubung kerana masing-masing meneruskan kehidupan, namun saya sedih kerana kehilangan orang baik di sekeliling seperti ahli keluarganya. Saya masih lagi mempunyai hubungan yang baik dengan ahli keluargnya dan saya juga rapat dengan abang kepada bekas tunang saya itu," ujar Ikhwan dipetik sebagai berkata.

Tambah Ikhwan, tidak mustahil ada pihak yang menuding jari kepadanya dan mempunyai persepsi bahawa dia yang bermasalah dalam hubungan tersebut. Namun katanya, dia memilih untuk memandang positif setiap apa yang berlaku dan berpendapat itu semua adalah kehendak Allah.

"Selepas ini sekiranya saya berjumpa dengan seseorang, saya merancang untuk terus menikah. Banyak dugaan dalam bertunang ini dan saya tidak sanggup untuk berhadapan dengan situasi begini lagi," ujar Ikhwan ketika ditemui media di majlis iftar bersama anjuran Hot FM, di Flora Terrace, Hampshire Place, Kuala Lumpur, semalam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


11 GAMBAR - AKSI COMEL ARIANA MECCA, ANAK KEDUA ALIF SATAR

Gambar-gambar wajah terkini dan aksi comel Ariana Mecca, anak kedua kepada penyanyi dan pelakon Alif Satar dan Shadila Halid.

Untuk makluman, anak kedua pasangan ini dilahirkan secara normal pada 2 Februari lalu di Pusat Perubatan Pantai, Bangsar.

Jom tengok aksi comel Ariana!

Klik untuk gambar besar

www.myartis.com / Foto: Alif Satar IG & Shadila Halid IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"SERANG ORANG YANG MELAGA-LAGAKAN, BUKAN FATTAH" - NEELOFA

Sebelum ini, Sharnaaz Ahmad menjelaskan bahawa status Twitter yang dikatakan menyindir Fattah Amin itu bukan ditujukan kepada pelakon tersebut. Ini kerana kata Sharnaaz, dia tidak ada menyebut secara langsung nama sesiapa pun termasuklah Fattah.

Bagaimanapun, pelakon dan pengacara Neelofa mengakui beliau sama sekali tidak bersetuju dengan tindakan bakal abang iparnya yang meluahkan kata-kata seakan 'menyerang' Fattah di akaun Twitternya baru-baru ini.

Jelas Neelofa, Sharnaaz seharusnya mengutuk pihak luar yang melaga-lagakan kedua-dua pelakon tersebut sehingga mencetuskan perbalahan di laman sosial.

Klik untuk gambar besar

Tambahnya, sebagai seorang selebriti, Sharnaaz seharusnya tidak begitu lantang dan tidak meluahkan emosi atau isu-isu tertentu di laman sosial.

"Kenapa perlu serang Fattah? Kenapa tidak menyerang orang yang melaga-lagakan mereka? Tak adil untuk Fattah sebenarnya.

"Saya harap perkara sebegini tidak akan berlaku lagi kerana tempiasnya kena pada kami sekeluarga juga. Ambil iktibar dan pengajaran," kata Neelofa ketika mengulas mengenai kontroversi yang tercetus selepas Sharnaaz bertindak mengutuk kredibiliti Fattah sebagai penulis buku pertamanya 99 Kata-kata #QalifModen oleh Fattah Amin baru-baru ini.

Tindakan Sharnaaz yang meluahkan kata-kata lantang di Twitter mendapat perhatian netizen dan menjadi isu yang agak hangat minggu ini. Kerana mempersoalkan kredibiliti Fattah, netizen menganggap Sharnaaz terlalu kasar dalam berbicara dan beliau turut menerima pelbagai kecaman di media sosial.

Nampaknya selepas ini Sharnaaz perlu berhati-hati untuk tidak lagi begitu lantang bersuara terhadap sesuatu isu. Kadang-kadang memang akan ada benda buat kita sakit hati, tetapi cuba untuk selesaikannya dengan cara yang lebih baik dan tidak menarik perhatian ramai sehingga menjadi isu besar.

Sumber: Utusan Malaysia

Foto: Neelofa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PELAKON VETERAN IDRIS BAKAR KEMBALI KE RAHMATULLAH

Takziah diucapkan kepada keluarga pelakon veteran, Idris Bakar, 74, atas pemergiannya yang meninggal dunia akibat kegagalan jantung di Hospital Universiti Islam Antarabangsa (UIA), Kuantan, Pahang pagi tadi.

Idris meninggal dunia kira-kira pukul 8.14 pagi tadi ketika menerima rawatan di Unit Rawatan Koronari (CCU) hospital berkenaan. Menurut anak ketiganya, Hanafizah Idris, 49, Allahyarham bapanya itu telah mengikutnya pulang ke Kuantan pada 14 Februari lalu.

"Saya membawa arwah bapa pulang ke Kuantan untuk menjaganya. Bagaimanapun, pada 16 Februari lalu, arwah bapa terkena serangan jantung pada waktu petang dan dia dimasukkan ke zon kuning dan kemudian ke wad biasa.

"Selepas itu, dia dimasukkan ke CCU namun masih boleh berbual bersama kami melalui panggilan telefon. Namun, pihak hospital memaklumkan bapa meninggal dunia kira-kira pukul 8.14 pagi tadi," katanya ketika ditemui pemberita di Tanah Perkuburan Islam Makam Tuan Haji Said, di sini hari ini.

Klik untuk gambar besar

Menurut Hanafizah, arwah bapanya itu juga merupakan seorang pesara hospital, sudah lapan tahun meninggalkan dunia lakonan dan selepas itu hanya berehat di rumah.

"Kali terakhir arwah bapa berlakon adalah pada lapan tahun lepas dan lakonan terakhirnya adalah dalam sebuah drama bertajuk Tok Ompek Simpang Ompek," ujarnya.

Jenazah Idris disolatkan di Masjid al-Muhajirin Indera Mahkota 5, Kuantan lebih kurang pukul 12 tengah hari tadi dan dibawa pulang untuk dikebumikan sebelum solat Asar semalam.

Untuk makluman, Idris merupakan pelakon kacukan Melayu-Belanda dan dilahirkan di Kuala Pilah, namun menetap di Kampung Jiboi, Ampangan dekat sini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ALIFF AZIZ & AFIFAH - ANZALNA NASIR RENDAH DIRI MOHON MAAF

Dek kerana keterlanjuran kata serta kenyataan 'meroyan' di laman Instagram, pelakon Anzalna Nasir telah dihimpit terus dengan cacian dan makian setiap hari.

Akaun Instagram pelakon drama bersiri 'Memori Cinta Suraya' ini menjadi medan perbalahan netizen yang mendakwa adik Anzalna, aktres Afifah Nasir sebagai orang ketiga dalam rumah tangga penyanyi Aliff Aziz dan Bella Astillah.

Enggan dirinya terus dikritik dan dihentam, Anzalna akhirnya tampil memohon maaf atas tindakannya yang tidak berfikir panjang ketika bercakap. Jelasnya, beliau tidak tahan lagi melihat kata-kata kesat yang dilemparkan kepadanya.

"Ramai netizen datang menghamburkan kata-kata yang kurang elok dan biadap di ruangan komen saya. Sebagai seorang manusia biasa, siapa yang gembira apabila membaca banyak komen negatif yang datang bertubi-tubi?

"Perkara itu menjadi satu provokasi dan menimbulkan kemarahan. Apabila dalam kemarahan, ayat yang tidak sepatutnya akan keluar dari mulut kita.

"Saya dengan rasa rendah diri ingin memohon maaf atas keterlanjuran kata kepada semua pihak, termasuk pihak sana," kata Anzalna.

Klik untuk gambar besar

Tambah pelakon drama bersiri 'Dendam Aurora' ini, dia bertindak untuk meletakkan akaun Instagram dalam mod privasi adalah bukan kerana takut.

"Saya tak takut, tetapi saya enggan mengeruhkan lagi keadaan. Saya rasakan tindakan untuk meletakkan akaun Instagram dalam mod private buat masa ini adalah tindakan terbaik dan saya sendiri tidak perlu melibatkan diri dalam perkara ini.

Susulan campur tangan Anzalna di dalam penglibatan adiknya di dalam rumah tangga orang, Anzalna telah dikecam. Malah setelah pelbagai pendedahan oleh Aliff Aziz kelmarin, ramai mendesak Afifah tampil memohon maaf.

"Apa yang boleh saya katakan, saya tidak menyebelahi mana-mana pihak. Sejujurnya, saya sendiri rasa gembira melihat Aliff Aziz dan Bella Astillah masih bersama.

"Berkenaan dengan kejadian tersebut, saya harap semua pihak boleh menantikan sendiri kenyataan dari adik saya," ujarnya.

Mungkin Anzalna terlalu cepat mempertahankan adik sendiri walaupun ketika itu masih tiada kesahihan mengenai kejadian sebenar yang berlaku. Terlajak perahu boleh diundur, terlajak kata memang padah akibatnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIHADIAHKAN KERETA MERCEDES BENZ - ISTERI ACHEY SEDIH TERPAKSA JUAL AUDI KUNING

"Alhamdulillah terima kasih by @acheykintangkintung bagi hadiah birthday awal. Awal betul ni hehe. Dia kata boleh buat raya. Patut la asyik la hint-hint kita je. Muat lagi ke awak keluar dengan Tiara dan kawan kalau naik kereta Audi tu hehehehe. Kita cakap la boleh la. Selit-selit terselit.

"Rupanya dia dah rancang awal. Thank you," coret isteri kepada pelawak Achey Bocey, Hasanah Yahaya yang menyatakan rasa syukur selepas menerima hadiah berupa sebuah kereta mewah jenis Mercedes Benz daripada suaminya bersempena ulang tahun kelahirannya yang ke-32 pada April nanti.

Menurut Hasanah atau lebih mesra disapa Anne, Achey menghadiahkannya kereta tersebut demi keselesaan keluarganya memandangkan anak mereka juga kini sudah semakin membesar. Dalam pada itu, ibu kepada seorang cahaya mata ini akui sedih apabila terpaksa menjual kereta lamanya itu yang telah berkhidmat lebih tujuh tahun.

Dikesempatan itu juga, Anne turut merakamkan ucapan terima kasih buat suaminya diatas kejutan tersebut: "Terima kasih jugak baby kuning berkhidmat tujun tahun dengan saya. Tak pernah rosak, tak pernah meragam dekat mana-mana. Alhamdulillah dia jaga kami satu keluarga dengan baik. Terima kasih banyak-banyak. Jasamu dikenang.

Klik untuk gambar besar

"Nak jual dia pon air mata berderai sebab terlalu sayangkan dia tapi apakan daya, kami bertiga naik tak muat kereta dah hehe. Tu yang achey gantikan dengan baby baruuuuu. Welcome to my family baby boo. Saya akan jaga awak baik-baik dan sayang awak sepenuh hati. I LOVE U so much. Baby boo and baby yayang @acheykintangkintung," kongsinya lagi.

Melihat di ruangan komen, rata-rata netizen turut tumpang gembira selain turut mendoakan semoga Achey dan Anne akan kekal bahagia hingga akhir hayat.

"Ya Allah semoga suatu hari nanti kami suami isteri juga akan merasa rezeki seperti ini. Insya Allah." - "Wahhh bestnyeee. Alhamdulillah rezeki. Happy birthday in advance ye.

"Alhamdulillah syukur ya Allah happy murah mewah rezeki abang seisi family." - "Alhamdulillah. Semoga makin luas rezeki kalian. Suka tengok sama-sama naik. Susah senang sama-sama.

"Tahniah. Alhamdulilah murah rezeki semoga kekal bahagia kelurga Acey dan Anne ke akhir hayat hendaknya," antara komen-komen netizen di laman Instagram.

Untuk makluman, Achey atau nama sebenarnya Mohd Nasir Hamzah telah mendirikan rumahtangga bersama Anne sejak 11 tahun yang lalu dan mereka juga mempunyai seorang anak angkat bernama Nur Tiara Zinnirah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK GADIS WARNA RAMBUT - AZHAR SULAIMAN TEPUK DAHI: "YA ALLAHH, JINGGA LAA PULAK..."

Baru-baru ini, salah satu anak kembar kepada pelakon senior, Azhar Sulaiman iaitu Kasih Iris Leona telah tampil dengan imej terbaru apabila rambutnya kini diwarnakan dalam rona jingga. Lantas, Azhar dilihat ada memberikan respon terhadap perubahan stail rambut anak gadisnya yang melangkah ke usia remaja itu.

"Ya Allahh..... jingga laa pulak rambutnyaaa. Ingat I was the only one yang giler today.... rupanya," tulis bintang 'Abang 92' ini yang turut menerima reaksi daripada para peminat di bahagian komen.

Iris yang juga dikenali sebagai 'instafamous' turut memiliki hampir 200,000 pengikut, turut berkongsi foto gaya barunya itu. Memilih salon Ridzokumura untuk mendandan rambutnya, Iris turut tidak lepaskan momen dengan melakukan tarian Tik Tok bersama pendandan rambut terkenal itu.

Klik untuk gambar besar

www.myartis.com / Sumber & foto: Media Hiburan & Instagram Azhar Zulaiman,  Kasih Iris Leona & @ridzokumura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BABY BUMP PERTAMA ISTERI GJIE 6TXTH SENSE

Gambar menarik baby bump pertama Farah Nabila Selamat isteri kepada Gjie pemain gitar utama kumpulan 6ixth Sense sudah mula kelihatan.

"Assalamualaikum semua. Harini saya 1st time scan. Bila scan budak comel tu terus duduk pastu garu2 kepala pastu lambai2 tangan, Aii gerammm je. Doc gelak je, kejap ke kiri kejap ke kanan.

"Alhamdulillah doc cakap dia aktif. Dia nak tunjuk perangai kot mama and baba dia skodeng. Semoga baik-baik saja ye my little treasure. We love you!," ujar Bella di laman IGnya.

Untuk rekod, Gjie berkahwin dengan Bella pada 15 Oktober tahun lalu di Dewan Serbaguna Avenue Court Hall, Taman Sri Sentosa, Jalan Klang Lama.

Waahhh... tahniah diucapkan. Semoga mereka terus kekal bahagia hendaknya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"TIBA WAKTU, SAYA AKAN KONGSI" - ZULIN ULAS BAKAL 'KAHWIN'

"Memang agak klise tapi itu yang sebenarnya. Kita hanya mampu untuk merancang tapi Allah yang akan menentukan.

"Insya-Allah bila dah tiba waktu yang sesuai, saya akan kongsikan berita gembira itu pada semua orang," kata penyampai radio Suria FM, Zulin Aziz, 29, ketika diminta mengulas mengenai foto dan kapsyen di Instagramnya yang memberi pertunjuk dia bakal bernikah tidak lama lagi.

Baru-baru ini, Zulin memuatnaik foto baju kahwin seakan-akan memberi tanda akan berkahwin tidak lama lagi dan ia mendapat perhatian pengikutnya di Instagram.

Tambah Zulin lagi, dia tidak ada niat untuk merahsiakan perkara itu namun berharap peminat mendoakan yang baik-baik.

Klik untuk gambar besar

"Saya bukan nak rahsiakan atau sorokkan perkara yang baik. Tapi takut kita cakap lebih-lebih, benda tak betul-betul pasti lagi.

Zulin harap semua orang mendoakan yang baik-baik untuknya.

"Tapi saya janji, kalau semuanya dah disusun dengan cantik dan dah ada kepastian, saya akan beritahu semua. Buat masa sekarang, saya harap semua orang mendoakan yang baik-baik untuk saya," ujarnya.

Rata-rata pengikutnya di laman sosial meluahkan rasa teruja dan tidak sabar untuk melihat Zulin menjadi raja sehari.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TIADA PILIH KASIH - MENTERI AGAMA JUGA DISIASAT HADIR MAJLIS NIKAH NEELOFA

Berhubung siasatan pelanggaran prosedur operasi standard (SOP) majlis pernikahan selebriti Noor Neelofa dan PU Riz atau nama sebenarnya Haris Ismail, Menteri (Hal Ehwal Agama) iaitu Datuk Seri Dr Zulkifli Mohamad Al Bakri juga tidak terkecuali daripada dipanggil memberi keterangan.

Difahamkan, Zulkifli dijemput ke majlis nikah Neelofa atau nama penuhnya Noor Neelofa Mohd Noor, 32, dan PU Riz, 26, bagi memberikan khutbah nikah dan tazkirah ringkas.

Ketua Polis Daerah Dang Wangi, Asisten Komisioner Mohamad Zainal Abdullah berkata, Zulkifli merupakan antara individu terawal tampil membantu polis berhubung isu berkenaan.

"Keterangan beliu lebih awal diambil berbanding yang lain kerana kita juga nak pastikan apa yang ditularkan itu betul atau tidak. Maklumat yang diperolehi sedikit sebanyak dapat membantu kita meneliti lebih dalam mengenai apa sebenarnya yang berlaku pada hari berkenaan," katanya.

Klik untuk gambar besar

Pada Isnin, Neelofa dan suaminya yang merupakan seorang pendakwah bebas dan serta pelakon itu tampil memberi keterangan berhubung siasatan kes pelanggaran SOP majlis pernikahannya 27 Mac lalu. Bagaimanapun menurut polis, pihaknya perlu mendapatkan keterangan beberapa lagi ahli keluarga mereka sebelum tindakan lanjut dapat diambil.

Terdahulu, polis membuka kertas siasatan mengikut Seksyen 21A Akta Pencegahan Dan Pengawalan Penyakit Berjangkit 1988 (Akta 342) selepas timbul kekecohan bahawa majlis pernikahan mereka gagal mematuhi SOP dan tiada penjarakan fizikal.

Mengulas kebimbangan ramai berhubung wujud isu pilih kasih atau 'double standard' terhadap siasatan kes ini kerana ia melibatkan golongan selebriti dan VIP, Mohamad Zainal bagaimanapun menafikannya. Jelas Mohamad Zainal, tiada sebab untuk pihaknya melindungi pihak terbabit jika mereka didapati bersalah.

"Tiada apa-apa kepentingan untuk kita lindung, tindakan akan diambil. Malah kalau kita keluarkan kompaun pun, mereka mampu nak bayar. Jadi tiada sebab untuk kita tak mahu ambil tindakan," jelasnya.

Ujar Mohamad Zainal lagi, siasatan bagi kes yang ditularkan sememangnya memerlukan sedikit masa untuk siasatan berbanding jika pihak berkuasa berada di lokasi pada hari kejadian.

"Kalau masa itu (majlis berlangsung) aduan dibuat, saya percaya pada masa itu juga kompaun akan dikeluarkan. SOP pihak polis adalah sama di mana-mana pun, jika tular kita perlu siasat... tak kira majlis VIP atau orang biasa," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


86 GAMBAR - KEMERIAHAN MAJLIS RESEPSI SAM & SYATILLA DI KL

Majlis resepsi sebelah pihak Shaheizy Sam telah diadakan malam semalam di Ballroom Hotel Mandarin Oriental, Kuala Lumpur. Majlis yang berlangsung dengan meriah itu telah dihadiri lebih 1,000 tetamu.

Bersesuaian dengan tema ala-Inggeris, ketibaan pengantin lelaki telah diiringi alunan 'bagpipes' oleh sekumpulan lelaki berpakaian tradisi Scotland.

Dalam majlis itu, Sam kelihatan segak mengenakan sut rekaan LordsTailor, manakala Syatilla Melvin pula tampil anggun dengan busana oleh Altelia Amani.

Sebaik saja mempelai bersanding di pelamin, hadirin dihiburkan dengan lagu Bukan Cinta Biasa oleh penyanyi tersohor, Datuk Siti Nurhaliza.

Majlis itu turut diserikan dengan kehadiran Tengku Panglima Diraja Selangor, Tengku Sulaiman Shah Sultan Salahuddin Abdul Aziz Shah.

Antara rakan artis yang hadir, Ayda Jebat, Tiz Zaqyah, Riezman Khuzaimi, Cat Farish, Fizo Omar, Arja Lee, Rebecca Nur Islam, AG Hot FM, Nora Danish, Zed Zaidi dan Zizan Razak.

Untuk makluman semua, Sam dan Syatilla akan mengadakan sebuah lagi majlis resepsi khusus untuk peminat mereka di Interior Design City Centre (IDCC), Shah Alam pada 20 Februari depan.

Klik gambar untuk size besar

Sumber : BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


AL-FATIHAH - GITARIS AJI KEMBALI KE RAHMATULLAH

Takziah kami ucapkan kepada keluarga pemain gitar terkenal, Fauzi Samin atau Aji, 50, atas pemergiannya yang meninggal dunia akibat serangan jantung di sebuah pusat perubatan swasta di Bukit Rimau, Shah Alam, pagi tadi.

Allahyarham Aji difahamkan mengalami serangan jantung ketika mendapatkan rawatan di Hospital Columbia di Shah Alam, Selangor kira-kira pukul 11.45 pagi. Arwah dikatakan mengalami muntah-muntah antara pukul 2 pagi hingga 3 pagi pada hari yang sama pada mulanya menyangka dirinya mengalami gastrik.

Selepas mengambil ubat gastrik, kesakitannya berlarutan lalu dia ke hospital untuk mendapatkan rawatan. Ketika menerima rawatan, Aji telah terkena serangan jantung kali kedua lalu meninggal dunia. Rakan baiknya yang juga pengarah muzik, Faizal Uzir berkata, Aji mengalami serangan jantung di rumahnya selepas Subuh di rumahnya hari ini sebelum dibawa ke pusat perubatan berkenaan.

Klik untuk gambar besar

"Pada mulanya doktor memaklumkan Aji sudah sedarkan diri tetapi berada dalam keadaan lemah di ICU (Unit Rawatan Rapi). Bagaimanapun tak sampai sejam selepas itu, seorang rakan yang berkunjung ke sana membawa berita dia sudah meninggal dunia," jelasnya.

Sementara itu, Juita Jalil yang juga rakan Allahyarham dan pengurus artis itu berkata arwah dikejarkan ke hospital berkenaan pagi tadi oleh keluarganya, namun disahkan meninggal kira-kira jam 11.45 pagi: "Saya memang terkejut sebaik sahaja mendengar berita pemergiannya kerana kami baru sahaja berjumpa minggu lalu untuk meraikan sambutan ulang tahunnya yang ke-50 bersama beberapa teman lain.

"Dalam pertemuan itu, kami sempat bersembang mengenai kisah silam, ketika arwah dan suami saya, Pacai, membuat persembahan bersama di luar negara serta mengiringi ramai artis ternama. Arwah adalah sahabat lama suami saya dan dia juga pernah tinggal bersama kami, sebelum ini. Walaupun sedih, kami bersyukur kerana sempat meluangkan masa bersama," katanya.

Sementara itu, rakan seangkatan arwah yang juga pemain gitar popular, Aznan Alias, memaklumkan jenazah Allahyarham sedang diuruskan oleh keluarganya: "Kami sedang menguruskan jenazah dan keluarganya juga kini masih berbincang mengenai lokasi pengebumian".

Selain Ramli dan Ella, ramai penyanyi pernah bekerjasama dengannya dalam rakaman album, single dan konsert turut meluahkan rasa sedih dan mengucapkan takziah di laman sosial masing-masing. Difahamkan, pada malam ini, Aji sepatutnya mengiringi persembahan Datuk Ramli Sarip di Melaka. Sepanjang kerjayanya, Aji yang juga anak didik Man Kidal pernah mengiringi konsert artis ternama negara antaranya, Datuk Sheila Majid, Datuk Zainal Abidin dan Datuk Ramli Sarip.

www.myartis.com / Sumber: Berita Harian, Kosmo & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERJAYA LAKONAN SURAM - ELFAEZA BUAT KERJA AMAL CUCI SURAU

"Saya akui memang kurang muncul di televisyen sejak bertudung kerana tawaran berlakon semakin berkurangan. Ada tawaran yang datang tapi kebanyakannya untuk drama berbahasa Inggeris yang memerlukan saya membuka hijab.

"Ia seperti dugaan dan ujian buat saya kerana disaat saya tiada pekerjaan ini, saya terpaksa menolak tawaran-tawaran memerlukan saya buka tudung. Namun saya reda ia hanya satu ujian Allah kepada saya," demikian kata Elfaeza Ul Haq, 31, yang mengakui sejak berimej muslimah pada Januari lalu dia berhadapan dengan ujian apabila sering ditawarkan pelbagai watak yang memerlukannya membuka hijab.

Kata Elfaeza, dia reda dan menolak dengan cara baik, biarpun mengakui pendapatanya dalam bidang lakonan semakin berkurangan.

Dalam pada itu, pelakon yang berasal dari Singapura ini mengakui sering menghabiskan masa menetap di sini biarpun tidak mempunyai sebarang penggambaran.

"Saya sentiasa ada di Malaysia walaupun tiada penggambaran kerana saya suka tinggal di sini dan saya sudah anggap Malaysia seperti rumah saya.

"Jika saya ada penggambaran di Singapura pun saya akan balik ke Malaysia selepas selesai penggambaran di sana," ujarnya dipetik sebagai berkata.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Ditanya mengenai aktiviti sepanjang Ramadan, Elfaezah berkata yang dia kini sibuk melakukan kerja amal mencuci karpet surau-surau di sekitar Kuala Lumpur dan Selangor.

Katanya, ia merupakan kerja amal yang dilakukan bersama beberapa rakan bagi memastikan kebersihan dan keselesaan surau untuk beribadah.

"Disebabkan banyak masa terluang saya bersama seorang rakan yang mempunyai syarikat mencuci karpet membuat kerja-kerja amal untuk cuci karpet surau.

"Bila surau bersih orang akan selesa untuk sembahyang dan buat apa-apa aktiviti di surau, namun kami juga memerlukan dana untuk melakukan aktiviti tersebut bagi yang bermurah hati untuk menderma," jelasnya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


FILEM BARU - PAKU SAINGI TWILIGHT?

Filem seram terbaru lakonan Johan Asaa'ri yang berjudul 'Paku'. Untuk info, cerita yang dipaparkan khabarnya lebih kuat daripada filem twilight, iaitu mengetengahkan percintaan yang tulus serta kisah seram yang menarik.

Anda boleh menonton trailernya melalui Youtube: http://www.youtube.com/watch?v=DDZrtx6R3hY


'SAKIT' YONNYBOII - AZMEER KATA MELODI MONOTONOUS, MARKAH KREATIVITI DIPOTONG

Sebelum ini, ramai pihak termasuk penggiat industri muzik meluahkan rasa tidak puas hati selepas kegagalan beberapa lagu popular mara ke Anugerah Juara Lagu ke-35 (AJL35).

Rata-rata menuntut penjelasan Azmeer selaku Ketua Juri Separuh Akhir Muzik Muzik ke-35 (SFMM35) yang dikatakan gagal memahami revolusi industri muzik.

Ketika ditemui, Azmeer menjelaskan kelemahan utama yang dikesan pada lagu 'Sakit' ciptaan dan nyanyian Yonnyboii: "Melodi monotonous, saya kena potong markah kreativiti!" jelas Azmeer.

www.myartis.com / Sumber & foto: mStar & Instagram Yonnyboii

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - AKSI BELLA TUNAI UMRAH

Gambar menarik Bella, anak Angkasawan Negara Dr Sheikh Muszaphar dan Dr Halina mengerjakan Umrah pada pertengahan November lalu. Nampaknya, Bella makin membesar dan menjadi harapan bapanya untuk meneruskan tradisi meneroka angkasa.

"Had to carry Bella on the shoulder performing the Tawaf," demikian kata Dr Sheikh.

Jom tengok..!

Klik untuk imej besar...


BISNES LINGKUP - RAKAN KONGSI ZAIN SAIDIN DIBURU AH LONG, HUTANG RM300K

Selepas kolaborasi dengan seorang artis popular dalam perniagaan lingkup, tahun 2019 bagaikan mimpi ngeri buat seorang usahawan. Bukan sahaja menanggung hutang keseluruhannya kira-kira RM300,000 malah nyawa pemuda itu turut terancam selepas diburu peminjam hutang, Ah Long.

Itulah yang berlaku buat selebriti dan rakan kongsinya, Warren Fernandez apabila kerjasama perniagaan dengan pelakon Zain Saidin tidak menjadi. Ia hanya mampu bertahan selama setahun sahaja sebelum mereka membuat keputusan untuk menamatkan operasi pada Jun tahun lalu.

Cerita Warren atau nama Islamnya Adam Warren Fernandez Abdullah, kerjasama antara mereka bermula selepas dia diperkenalkan kepada Zain oleh seorang kenalan: "Sejujurnya saya tak nampak bagaimana kami boleh jalinkan kerjasama itu tapi selepas beberapa kali berbincang, kami akhirnya teruskan atas dasar percaya dan tiada apa-apa perjanjian atau hitam putih dibuat.

"Pinjaman itu adalah saya buka kedai gunting rambut dan Zain akan buka kedai kasut Zapatos termasuklah beg tangan yang dijual Che Ta (Rozita Che Wan - isteri Zain Saidin). Zain juga akan uruskan segala bahagian yang melibatkan marketing dan exposure," ujarnya.

Klik untuk gambar besar

Warren turut meluahkan hal berkenaan di Facebook miliknya. Jelas Warren, Zain tidak mengeluarkan modal kewangan bagi menjalankan perniagaan mereka yang terletak di Kota Damansara, Selangor: "Sewa kedai di Kota Damansara itu mencecah RM15,000 sebulan. Pada awalnya saya sangsi untuk menyewa di situ, namun Zain dan rakannya yakinkan saya bahawa mereka mampu berbekalkan marketing yang baik.

"Kemudian mereka minta untuk ubah suai kedai sehingga mencecah RM100,000. Ketika ini saya dah habis banyak duit, semuanya modal saya sendiri. Apabila kerja ubah suai mengambil masa lebih dua bulan daripada tarikh yang dijanjikan, saya terpaksa pula menanggung kos untuk membayar gaji pekerja," katanya.

Tambah Warren, dia cuba mendapatkan bantuan kewangan daripada Zain namun tidak berhasil: "Dia beritahu tugasnya hanya untuk memastikan pelanggan ramai datang ke kedai kami. tapi apa yang saya nampak pula sebaliknya. Ada seorang dua sahaja artis yang datang... tapi masih tak membantu," jelasnya lagi.

Akibat tersepit dengan beban hutang, Warren berkata dia akhirnya terjebak dengan kaedah pinjaman wang tanpalesen atau Ah Long: "Saya dah tak cukup duit untuk tanggung segalanya dan Zain tahu saya ada pinjam darpada Ah Long cuma dia tak tahu jumlah pinjaman".

Namun jelas Warren, dia enggan meletakkan apa-apa kesalahan terhadap Zain kerana mengakui kegagalan dalam perniagaan itu berpunca daripada kesilapan dirinya sendiri: "Sepanjang perniagaan itu beroperasi, saya hanya mampu meraih sekitar RM5,000 sahaja sebulan".

Bagaimanapun menurut Warren, segala beban hutang dan buruan Ah Long itu dapat diatasi selepas individu yang merupakan ahli keluarganya membantu melangsaikan pinjaman berkenaan: "Saya bersyukur, ketika saya tersepit dalam kesusahan sehingga diburu Ah Long, Allah memakbulkan doa saya apabila ahli keluarga saya sendiri datang membantu".

Sementara itu, Zain ketika dihubungi enggan mengulas mengenai perkara berkenaan kerana menyifatkan ia sebagai hal peribadi: "Maaf, saya tak nak komen untuk benda itu semua sebab ianya hal peribadi," tulisnya ringkas.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI SAYA DULU HANYA PEMANDU LORI SAYUR - DATIN RED

Datuk Seri Adnan Abu atau lebih dikenali sebagai Datuk Red yang mengahwini penyanyi Adira tidak lama dulu sebagai isteri kedua dan 'kantoi' dengan pelakon baharu Ruhainies, sebenarnya hanya seorang pemandu lori sayur sebelum muncul sebagai usahawan berjaya.

Rahsia tersebut didedahkan sendiri oleh isteri pertamanya yang hanya mahu dikenali sebagai Datin Red atau Syarifah yang berkahwin dengan Adnan ketika usianya 19 tahun.

Malah katanya, dia sebenarnya sudah masak benar dengan perangai suaminya itu dan tidak pernah ambil pusing tentang hal-hal negatif melibatkan Adnan.

"Apa yang berlaku di luar sana biarlah suami saya sahaja selesaikan, dia yang mula cari masalah. Mengapa saya perlu pening kepala fikirkan masalah dia?

"Saya tidak tahu pasal orang luar mengecam atau marah dia, yang pasti hubungan saya dengan dia bahagia," ujarnya dipetik sebagai berkata.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Terdahulu, bercerita mengenai detik perkenalan dengan Datuk Red, kata Syarifah pada mulanya dia hanya mengenali suaminya itu sebagai pemandu lori sayur.

"Saya berkahwin ketika berumur 19 tahun, memang selepas 10 tahun tiada apa yang saya dapat rasakan selain sayang kepada dirinya mungkin juga sebab anak-anak.

"Kami mula mengalami kehidupan yang lebih senang sejak tiga tahun yang lalu, apabila perniagaan suami semakin baik," katanya.

"Saya percaya kepada jodoh, selagi ada jodoh saya akan bersama dia. Soal bermadu, saya rasa mana-mana wanita juga sama. Macam mana hancurnya hati saya ketika dia berkahwin dengan Adira, mungkin Adira juga merasai perkara yang sama kini.

"Cumanya selagi dia suami, saya akan pastikan menjadi isteri yang baik buat dirinya," tambah Datin Red.

Sumber: Utusan - Foto Datin Red IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


USTAZ KAZIM ELIAS DEDAH MANDI KELUAR JARUM - REDA JIKA SAKIT MISTERI RAGUT NYAWA, MAHU MATI DALAM DAKWAH

Pendakwah bebas Datuk Mohd Kazim Elias yang akui berpuluh tahun menderita sakit misteri akibat disihir iaitu sejak 1997, berkata dia sudah ikhtiar dengan pelbagai kaedah perubatan termasuk bertemu pakar kulit. Jelas Kazim, doktor bagaimanapun tidak dapat mengesan masalah kulit dialaminya dan hanya menganggap ia penyakit biasa yang sering dialami oleh orang tua.

"Sebelum datang sini pagi tadi saya dah jumpa dua pakar dan mereka kata saya tiada sakit apa. Mereka kata saya dah tua dan ini penyakit orang tua. Sebab itu saya kata tolong bantu saya sebab saya dah guna pelbagai usaha. Saya dah buat lima pembedahan dan saya masuk MRI lebih dari lima kali untuk tengok penyakit saya.

"Ramai yang tolong saya pun surrender tak boleh buat. Mungkin keadaan saya teruk sebab itu saya orang yang betul-betul boleh bantu dan sama-sama dengan yang lain doakan saya," katanya yang berkongsi kisahnya itu ketika diitemu bual program Meletop pada Selasa malam.

Berkongsi lebih lanjut tentang hal itu, Kazim memberitahu, apa yang dilalui menyebabkan dia berasa tertekan. Bagaimanapun dia tidak pernah berhenti dalam usaha berdakwah dan terpaksa menggunakan solekan apabila berjumpa orang ramai.

Klik untuk gambar besar

"Selama ini saya terpaksa memakai solekan yang tebal apabila hendak keluar rumah. Saya rasa malu untuk berjumpa orang dan keadaan itu membuatkan saya jadi tertekan. Walau dalam keadaan sakit saya tetap teruskan kerja-kerja berdakwah.

"Saya tidak mahu mengalah. Kesibukan juga membuatkan saya lupa seketika tentang sakit yang dialami. Bertahun-tahun saya tidak boleh tidur malam. Saya hanya boleh tidur dalam kereta. Syukur Tuhan masih berikan saya kekuatan dan tidak merasa letih," ujarnya.

Dalam program tersebut juga, Kazim mendedahkan wajah sebenar beliau tanpa solekan terdapat kesan parut hitam akibat luka yang berlaku secara tiba-tiba. Selain itu, beliau turut memberitahu pendedahan yang dilakukan bukan bertujuan untuk marketing termasuk sengaja mahu mempromosikan filem terbaharu lakonannya berjudul 'Zim Zim Ala Kazim'.

"Pernah sebelum ini saya mandi menggunakan air yang dibaca dengan ayat suci al Quran dan jarum keluar dari bahagian tubuh saya. Itulah perbuatan sihir... benda yang menyalahi ada dan kebiasaan kita. Saya dedahkan semua ini bukan untuk tujuan marketing kerana saya tidak perlukan semua itu," jelas beliau.

Sementara itu, Kazim yang turut berkongsi amalan yang sering dilakukan sebagai pelindung dirinya itu reda jika sakit yang dialami ini menjadi punca kematiannya satu hari nanti.

"Selepas menunaikan solat saya amalkan bacaan ayat Kursi dan juga ayat 56 surah Hud. Itu antara amalan yang membuatkan saya bertahan. Jika sakit ini menjadi penyebab kematian, saya reda. Apa yang penting saya mahu mati dalam keadaan terus menyampaikan dakwah," tutur beliau.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 FOTO - FYNN & SUAMI TIMANG ANAK ANGKAT BARU, SAKTI KENCANA FITRI

Menerusi akaun Instagram penyanyi Fynn Jamal, beliau ada berkongsi berita gembira apabila menerima seorang anak angkat perempuan yang diberi nama Sakti Kencana Fitri.

Umum mengetahui Fynn mempunyai masalah untuk hamil dan pernah juga mengambil seorang anak angkat lelaki, Bakti Arjuna Fitri yang kini sudah menjangkau usia 5 tahun.

Ramai juga netizen yang ingin mengetahui bagaimanakah penerimaan Juna terhadap adik barunya itu.

Juna seorang kanak-kanak autistik mungkin tidak dapat meluahkan rasa gembira dengan kata-kata tetapi ada juga perlakuannya yang menunjukkan beliau tahu Kencana adalah adiknya.

Klik untuk gambar besar

Fynn ada berkongsi sedikit coretan mengenai Juna dan Kencana yang menyentuh hati pengikutnya di Instagram.

Walaupun tidak melahirkan Juna dan Kencana daripada rahimnya sendiri, naluri seorang ibu Fynn tetap kuat dan kasih sayang kepada dua orang anaknya itu kekal selamanya.

Semoga Juna dan Kencana menjadi seorang anak yang soleh dan solehah serta hubungan mereka akan sentiasa rapat meskipun darah yang mengalir tidak sama.

www.myartis.com / Foto: Fynn Jamal IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'BABY BUMP' ERNIE ZAKRI JELAS KELIHATAN - RAKAN ARTIS UCAP TAHNIAH

Nampaknya spekulasi Ernie Zakri kini sedang hamil semakin kuat apabila penyanyi lagu 'Gundah' itu memuat naik video yang jelas memperlihatkan 'baby bump'.

Walaupun masih mengunci mulut, perkongsian video itu juga menarik perhatian netizen dan rakan-rakan artis yang mengucapkan tahniah kepada Ernie dan suaminya yang juga penyanyi, Syamel.

Malah video yang dimuat naik tiga jam lalu sudah menerima lebih 118,000 tontonan dan lebih 180 komen yang rata-rata teruja dan mendoakan urusan Ernie dipermudahkan.

"I can see already, ahh cute!" komen Elfira Loy. - "Jalan perlahan-lahan dik ya," tulis Idayu. - "Takkan buncit macam tu... Ernie kecil molek orangnya. Mesti ada something ni," ujar netizen.

Klik untuk gambar besar

Ernie atau nama sebenarnya Nur Ernie Shahirah Zakri, 29, tidak membalas dan menjawab sebarang reaksi terhadap pertanyaan yang diberikan netizen.

Sebelum ini, dakwaan yang mengatakan Ernie hamil pernah mencuri perhatian netizen namun pasangan tersebut menafikan tentang perkara itu. Dalam satu termuramah baru-baru ini, Syamel berkata, dia tidak akan merahsiakan berita gembira itu jika Ernie sudah hamil.

Untuk makluman, pasangan ini mendirikan rumah tangga pada 26 Mac lalu di Masjid Puncak Alam, Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIUSIA MUDA - AKIM AHMAD TERINGIN MENIMANG ANAK

Akim Ahmad, 25, yang baru sahaja enam bulan mendirikan rumahtangga bersama Ummu Shaikhah Stacy Anam, 26, sudah bersedia untuk menimang cahaya mata andai dikurniakan awal. Walau bagaimanapun, dek kerana jadual yang agak padat mereka tidak mahu meletakkan harapan yang tinggi kerana khuatir tertekan.

"Bagi saya di usia muda ini sangat cantik untuk menimang cahaya mata. Namun kita kena akur dengan ketentuan takdir Allah, rezeki dia yang berikan. Jadi, saya dan Stacy tidak mahu terlalu berharap, tambah pula jadual kami padat," ujar Akim dipetik sebagai berkata.

Sementara itu, Stacy berkata berikutan jadual mereka yang padat, jadi tiada perancangan yang dibuat kerana tidak mahu terlalu berharap.

"Bila kita merancang rasanya agak susah, bagi saya sendiri andai diberikan rezeki saya terima dengan baik malah kalau tidak ada pun tidak mengapa," jelasnya.

Menyentuh mengenai karier mereka pula, tidak nafikan rezeki mereka tidak putus-putus. Sebelum ini mereka telah dilantik menjadi duta kepada beberapa syarikat ternama, kini pasangan itu sekali lagi diberi kepercayaan untuk menjadi duta kempen Yeo's Yeogurt #RentakBahagia.

"Sebagai pasangan duta Yeo's Yeogurt yang baru, kami berasa amat bersyukur kerana diberikan peluang yang sebegini. Malah kami pun sering berkongsi mengenai minuman kegemaran sewaktu kecil, dan kebanyakannya berkaitan dengan Yeo's. Selain itu saya juga yakin dengan kehalalan yang ditampilkan oleh Yeo's," kata Akim.

"Saya pula memang sejak kecil lagi suka dengan minuman Yeo's dan mudah untuk dijumpai di mana-mana. Yeo's Yeogurt ini juga kaya dengan khasiat dan nutrisi jadi sesuailah saya yang memang sentiasa sibuk ini," jelasnya sambil ketawa.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


INFO - EPISOD AKHIR ‘MIRANDA’ & ‘ROMI CINTA JULIA’

Petaling Jaya, 21 Mei 2014 – Nampaknya minggu ini peminat setia drama siri ‘Miranda’ dan drama siri  ‘Romi Cinta Julia’ dari slot Lestary bakal mengetahui kesudahan dua drama popular TV3 ini yang telah bersiaran hampir tiga bulan.

MIRANDA mengisahkan tentang gadis bernama Miranda yang melarikan diri ke Kuala Lumpur selepas memutuskan tali pertunangan dengan Izwan. Kemudian, Miranda menumpang di rumah bapa saudaranya. Sejak itu, kehadiran Miranda mula mendapat perhatian dari Ammar. Namun, mereka terpaksa berdepan dengan pelbagai halangan untuk bersama.

Di episod ke-15 ini, Miranda (Fasha Sandha) dan Ammar (Dazrin Kamaruddin) masih dalam keadaan kritikal setelah ditembak oleh Izwan. Sementara itu, Jamilah menemui bungkusan yang mengandungi bahan sihir yang digunakan oleh Fezrul untuk mengikat Miranda. Jamilah memberitahu Datuk Shukri dan beliau berusaha untuk membebaskan Miranda dari ilmu sihir itu. Bungkusan sihir itu diberikan kepada ustaz untuk memulihkan Miranda.

Pada masa yang sama, keadaan Ammar mula sedar dari koma. Datuk Shukri gembira melihat keadaan mereka yang semakin pulih. Selepas kejadian yang hampir meragut nyawa, Ammar dan Miranda nekad untuk hidup bersama. Namun, Datuk Shukri mendedahkan siapa Miranda dan Ammar. Adakah Miranda dan Ammar sebenarnya adik beradik kandung? Dapatkah mereka berdua menikmati kebahagiaan untuk hidup bersama?

Berbeza pula dengan jalan cerita drama siri Romi Cinta Julia menerusi slot Lestary, yang menampilkan gadis bernama Julia  (Aisya Hasnaa) yang suka memberontak dalam hidupnya. Sikap Julia yang sering menimbulkan masalah ternyata menguji keegoan Romi (Syarul Ridzwan) sebagai suami.

Di episod akhir ini, Jeff (Aidil Aziz) bertemu Julia untuk memohon maaf dan Jeff juga membuat pengakuan bahawa dia tidak pernah meniduri Julia. Julia bersyukur kerana anaknya itu adalah dari darah daging Romi. Namun, segalanya sudah terlambat kerana Romi telah pun menceraikannya.

Sementara itu, Romi cuba memujuk Julia untuk kembali rujuk kepadanya setelah mendapat tahu kebenaran tentang Julia dan anaknya itu. Bagaimanapun, Julia berkeras hati untuk menjauhkan diri dari Romi. Julia merasakan dirinya tidak layak untuk suami yang sebaik Romi.

Berjayakah Romi melembutkan hati Julia untuk kembali menjadi isterinya setelah Romi membuat keputusan untuk berkahwin dengan Suzana sebelum ini?

Bagi penonton dan peminat setia drama siri MIRANDA, jangan lupa untuk menyaksikan episod kemuncak ini pada hari ini (Rabu 21 Mei 2014) pukul 9.00 malam manakala bagi drama siri Romi Cinta Julia pada esok (Khamis 22 Mei 2014) pukul 9.00 malam!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS